
Kralj svijeta 


Prvo poglavlje 


Poznavanje “Agarte” na zapadu 


Postumno djelo Saint-Yvesa iz Alveydre, naslo¬ 
vljeno “Indijska misija”, a objavljeno 1910., 1 sadrži opis 
tajnovitoga inicijacijskog središta koje se naziva Agarta. 
Mnogi čitatelji te knjige i dalje smatraju da je posrije¬ 
di tek izmišljena pripovijest, fikcija koja nema temelja 
u zbilji. Shvatimo li sve doslovce, u njoj doista postoje 
nevjerojatnosti koje bi mogle opravdati takvo mišljenje, 
barem u onoga tko drži do izvanjskih pojava. I Saint- 
Yves je imao dobre razloge što sam nije objavio to djelo 
koje je napisao puno prije, ali ga nije dovršio. S druge 
strane, o Agarti i njezinu poglavaru Brahmatmi, jedva da 
je do tada u Europi bilo spomena osim u veoma neo¬ 
zbiljnog pisca Louisa Jacolliota 2 na čiji se ugled ne mo¬ 
žemo osloniti. Sto se nas tiče, smatramo da je on doista 
umješno govorio o tim stvarima tijekom svoga boravka 
u Indiji, ali ih je, kao i ostalo, posložio na svoj, odviše 
maštovit način. Godine 1924. pokazala se, međutim, 
nova i pomalo neočekivana činjenica: knjiga pod naslo¬ 
vom Zvijeri, ljudi i bogovi u kojoj gospodin Ferdinand 
Ossendowski pripovijeda o zavrzlamama sa svoga bur¬ 
noga putovanja srednjom Azijom tijekom 1920. i 1921. 
godine, sadrži, osobito u posljednjem dijelu, pripovijesti 

gotovo istovjetne Saint-Yvesovima. Glas koji je nastao o 
toj knjizi pružio je po nama dobru priliku da konačno 
prekinemo šutnju po pitanju Agarte. 

Sumnjičavi ili zlobni duhovi nisu, naravno, propu¬ 
stili priliku da g. Ossendowskog optuže za najobičnije 
prepisivanje Saint-Yvesa, ističući u korist svoje tvrdnje 
sve slične ulomke obiju knjiga. Uistinu, postoji dobar 
broj ulomaka koji sve do detalja odražavaju zapanjuju¬ 
ću sličnost. Postoji ponajprije nešto što bi se moglo uči¬ 
niti vrlo nevjerojatnim za samoga Saint-Yvesa, mislimo 
pri tome na prihvaćanje postojanja nekog podzemnoga 
svijeta koji posvuda prostire svoje ogranke, ispod kon¬ 
tinenata, pa čak i oceana, i pomoću kojih se uspostavlja¬ 
ju nevidljive komunikacije između svih predjela zemlje. 
G. Ossendowski, međutim, sam ne preuzima tu tvrdnju, 
on, štoviše, kaže da ne zna što da o tome misli, nego je 
pripisuje različitim osobama koje je susretao tijekom 
svoga putovanja. U najzanimljivijim dijelovima posto¬ 
ji također ulomak gdje je “Kralj svijeta” prikazan pred 
grobom svoga prethodnika, potom ulomak u kojemu se 
postavlja pitanje podrijetla Bohemijanaca koji su neka¬ 
da živjeli u Agarti 3 i još mnogih drugih. Saint-Yves kaže 
da postoje trenuci tijekom podzemnoga slavlja “Kozmi¬ 
čkih misterija” kada se putnici koji se nalaze u pustinji 
zaustavljaju, a životinje same utihnu. 4 G. Ossendovski 
nas uvjerava da je i sam prisustvovao tim trenucima 
sveopćega pribiranja. Kao neobična podudarnost posto¬ 
ji prije svega priča o jednome otoku, danas nestalome, 
na kojemu su živjeli čudni ljudi i životinje: tu Saint-Yves 

navodi sažetak opisa plovidbe Diodora Sicilskoga oko 
Iambula, dok g.Ossendowski govori o putovanju nekog 
staroga budista s Nepala, a ipak su razlike u njihovim 
opisima neznatne. Ako o toj pripovijesti doista postoje 
dvije inačice koje potječu iz međusobno tako udaljenih 
izvora, moglo bi biti zanimljivo pronaći ih i brižno ih 
usporediti. 

Pokušali smo upozoriti na sve te pristupe, ali isto 
smo tako skloni kazati da nas oni nipošto ne uvjeravaju 
da je riječ o krivotvorini. Ne kanimo, uostalom, ulaziti 
ovdje u raspravu koja nas zapravo zanima samo povr¬ 
šno. Neovisno o svjedočanstvima na koja nas upućuje 
g.Ossendowski, posredstvom svih ostalih izvora zna¬ 
mo da su pripovijesti te vrste u Mongoliji i srednjoj Azi¬ 
ji uobičajene. Mi samo napominjemo da nešto slično 
postoji u predajama gotovo svih naroda. S druge strane, 
ako je g.Ossendowski djelomično prepisao Indijsku mi¬ 
siju, ne vidimo dobar razlog zašto bi izvjesne ulomke u 
tu svrhu previdio kao ni zašto bi mijenjao oblik odre¬ 
đenih riječi pišući na primjer Agharti umjesto Agartiha, 
što se zauzvrat može izvrsno objasniti činjenicom da je 
raspolagao mongolskim izvorom informacija, dok se 
Saint-Yves držao hinduskoga izvora (znamo, naime, da 
je bio povezan s barem dva Hindusa). 5 Ne razumijemo, 
nadalje, zašto bi rabio naziv “Kralj svijeta” za poglavara 
inicijacijske hijerarhije koji u Saint-Yvesa nigdje ne na¬ 
lazimo. Iako moramo priznati izvjesne posudbe, to ne 
umanjuje činjenicu da g.Ossendowski katkada iznosi 
stvari čije sličnosti ne nalazimo u Indijskoj misiji. Riječ je 

posebice o onim stvarima koje posve sigurno nije mo¬ 
gao izmisliti, utoliko više što je očito bio nesposoban 
shvatiti njihovo točno značenje jer je bio daleko više za¬ 
okupljen politikom, nego idejama i naucima, ne pozna¬ 
vajući u potpunosti ono što se odnosi na ezoterizam. 
Takva je, primjerice, priča o “Crnoj stijeni” koju je “Kralj 
Svijeta” nekoć poslao Dalai-Lami, a koja je potom prene- 
šena u Urgu u Mongoliji, gdje je i nestala prije otprilike 
stotinu godina. 6 U brojnim predajama, međutim, “Crne 
stijene” igraju važnu ulogu, od one koja je bila simbol 
Kibele do one postavljene u Ka'aha iz Meke. 7 Evo i dru¬ 
goga primjera: Bogdo-kan ili “Živi Buda” koji se nalazi 
u Urgu, između ostalih dragocjenosti čuva i Džingis- 
kanov prsten na kojemu je urezana svastika te kožnu 
pločicu na kojoj je biljeg “Kralja svijeta”. Čini se da je 
g.Ossendowski mogao vidjeti samo prvi predmet, dok 
bi mu postojanje drugog bilo dosta teško zamisliti: ne bi 
li bilo prirodnije govoriti ovdje o nekoj zlatnoj pločici? 

Tih nekoliko prethodnih napomena dovoljno je za 
ono što želimo kazati, budući da kanimo u potpunosti 
ostati izvan svih polemika i pitanja o ličnostima. Samog 
Saint-Yvesa i g.Ossendowskog navodimo samo stoga 
što nam njihova djela mogu poslužiti kao polazište u 
razmatranjima koja nisu ni u kakvoj vezi s onim što bi¬ 
smo mogli misliti o jednome ili drugome. Značenje tih 
razmatranja posebice nadilazi njihove individualnosti, 
kao i našu, na koju u tome području nadalje ne treba 
računati. U pogledu njihovih djela, ne želimo se upu¬ 
štati u neku, više ili manje uzaludnu “tekstualnu kriti- 

ku”, nego radije iznijeti upute koje, barem po našemu 
saznanju, još nigdje nisu iznesene na vidjelo i koje nam 
u izvjesnoj mjeri mogu pomoći rasvijetliti ono što g. Os- 
sendowski naziva “tajnom nad tajnama”. 8 


Drugo poglavlje 


Kraljevstvo i pontifikat 


U svojoj najraširenijoj, najcjelovitijoj i istodobno 
najjačoj prihvaćenosti naslov knjige “Kralj svijeta” pri¬ 
mjenjuje se upravo na Manua, prvotnoga i sveopćega 
zakonodavca čije se ime u različitim oblicima javlja u 
mnogobrojnim drevnim narodima. Prisjetimo se samo, 
glede toga, egipatskoga Mina ili Menesa, keltskoga 
Menw ili grčkoga Minosa . 9 To ime nipošto ne označava 
neki povijesni ili legendarni lik. Ono, zapravo, označa¬ 
va načelo, kozmičku inteligenciju koja odražava čisto 
duhovno svjetlo i oblikuje Zakon ( Dharma) svojstven 
stanju našega svijeta i ciklusa postojanja. To je načelo 
istodobno arhetip čovjeka koji se posebno kao takav 
smatra mislećim bićem (na sanskrtu manava). 

S druge strane, ovdje je važno upozoriti da to načelo 
može očitovati duhovno središte uspostavljeno na ze¬ 
mlji posredstvom organizacije zadužene za sveukupno 
očuvanje baštine svete predaje, “neljudske” po podrije¬ 
tlu ( apavrusheya ), pomoću koje se prvotna Mudrost pri¬ 
općuje kroz vremenska razdoblja onima koji je mogu 
prihvatiti. Poglavar jedne takve organizacije, predsta¬ 
vljajući na neki način samoga Manua, s pravom će moći 
nositi njegov naslov i obilježja, pa čak se i doista poi- 

stovjetiti s načelom čiji je on ljudski izraz i pred kojim 
nestaje njegova ličnost u mjeri spoznaje do koje mora 
doći da bi mogao vršiti svoju funkciju. Takav je slučaj 
upravo s Agartom, ako je to središte naslijedila, kao što 
upućuje Saint-Yves, baštinu stare “sunčeve dinastije” ( 
Surya-vansha) koja je nekada boravila u Ayodhyi, 10 koja 
svoje podrijetlo vuče od Vaivasrvata, Manua aktualnoga 
ciklusa. 

Saint-Yves, kao što smo kazali, ne zamišlja vrho¬ 
vnoga poglavara Agarte kao “Kralja svijeta”. On ga 
predstavlja kao vrhovnoga svećenika i postavlja ga k 
tomu na čelo “brahmanske crkve”, naziv koji potječe od 
odviše zapadnjačkoga pojmovlja. 11 To potonje pripada 
mu zasebno, što će reći u potpunosti, kaže nam u tome 
pogledu gospodin Ossendowski. Čini se da su obojica 
vidjeli samo one strane koje su najizravnije odgovarale 
njihovim vlastitim sklonostima i vlastitim preokupaci¬ 
jama, jer tu se, zapravo, radi o dvostrukoj, istodobno 
kraljevskoj i svećeničkoj moći. “Pontifikalno” obilježje, 
u istinskome smislu riječi, najzbiljskije pripada pogla¬ 
varu inicijacijske hijerarhije, a to zahtijeva objašnjenje. 
Riječ pontifex doslovno znači “graditelj mostova”, a taj 
rimski naslov po podrijetlu je, u neku ruku, “zidarski” 
naslov. Simbolički gledano, međutim, on vrši funkciju 
posrednika uspostavljajući komunikaciju između ovo¬ 
ga i viših svjetova. 12 Duga, “nebeski most”, tome je na¬ 
slovu prirodni simbol “pontifikata”, a sve tradicije mu 
pripisuje savršeno podudarna značenja: u Židova on 
tako znači jamstvo Božjega saveza sa svojim narodom, 

u Kini je on znak jedinstva Neba i Zemlje; u grčkoj on 
predstavlja Iris, “glasnika bogova”; gotovo posvuda, u 
Skandinaviji kao i u Perzijanaca i Arapa, u središnjoj 
Africi i sve do nekih naroda Sjeverne Amerike, on je 
most koji povezuje osjetilni s nadosjetilnim svijetom. 

Jedinstvo dvaju moći, svećeničke i kraljevske, bilo je, 
s druge strane, u Latina prikazano određenim simbo¬ 
lizmom Janusa, krajnje složenim simbolizmom s više¬ 
strukim značenjima; zlatni i srebrni ključevi su u isto¬ 
me odnosu predstavljali dvije podudarne inicijacije. 13 
Hinduskom terminologijom rečeno, riječ je o putu Bra¬ 
hmana i putu Kšatrija, no, na vrhu hijerarhije se nalazi 
opće načelo iz kojega oba puta dobivaju svoja vlastita 
obilježja, dakle, s onu stranu njihove odjelitosti, jer tu se 
nalazi izvor svakog pravog autoriteta, u kojem se god 
području vršio. Oni koji su uvedeni u Agartihu nazivaju 
se ativarna, što znači “s onu stranu kasta”. 14 

U srednjemu je vijeku postojao izraz u kojemu su 
dva komplementarna vida autoriteta bila ujedinjena 
na način koji je vrijedan pozornosti: u to doba se če¬ 
sto govorilo tajnovitoj zemlji koju se nazivalo “kraljev¬ 
stvom svećenika Ivana. 15 To je bilo vrijeme kada su ono 
što bismo mogli opisati kao “vanjsku zaštitu” središta 
o kojemu je riječ tvorili dobrim dijelom nestorijanci 
(ili oni koje običavamo, s pravom ili ne, tako nazivati) 
i sabejci. 16 Upravo su se potonji među sobom nazivali 
Menayyeh de Yahia tj. Ivanovi učenici. U tome pogledu 
mogli bismo odmah primijetiti nešto slično: u najmanju 
ruku je zanimljivo da su mnoge istočnjačke grupe, vrlo 

zatvorene naravi, od išmaelaca ili učenika “starca s Pla¬ 
nine” do druza iz Libanona, preuzeli isti naslov “čuvara 
Svete zemlje”, poput zapadnjačkih viteških redova. U 
nastavku će nam nedvojbeno biti lakše shvatiti što to 
može značiti. Čini se da je Saint-Yves pronašao najto¬ 
čniju riječ, možda točniju negoli je to i sam mislio, kada 
govori o “templarima Agarte”. 

Da se ne čudimo pred izrazom “vanjska zaštita” koji 
smo upravo uporabili, dodajemo da valja imati na umu 
činjenicu da je viteška inicijacija bila bitno kšatrijska ini¬ 
cijacija. Ona, između ostaloga, objašnjava odlučujuću 
ulogu koju u njoj ima simbolizam ljubavi. 17 

Kakvi god tomu bili konačni razlozi, ideja osobe 
koja je istodobno svećenik i kralj na Zapadu nije najuo¬ 
bičajenija premda se nalazi u samom izvoru kršćanstva 
koju na zapanjujući način prikazuju kraljevi-magi. Čak 
je u srednjemu vijeku najviša vlast (barem izvana) bila 
podijeljena između papinstva i carstva. 18 Jedno takvo 
razdvajanje možemo smatrati obilježjem neke nepo¬ 
tpune organizacije odozgo, da se tako izrazimo, jer ne 
vidimo da se javlja zajedničko načelo o kojemu bi ovi¬ 
sile i proizlazile te dvije moći, pravu najvišu moć mo¬ 
ramo, dakle, naći negdje drugdje. Čuvanje jedne takve 
podjele na istoku je, naprotiv, iznimno, a nešto te vrste 
jedva da susrećemo u nekim budističkim idejama. Tu 
podsjećamo potvrđenu nepodudarnost funkcija Buddhe 
i cakravartina ili “univerzalnoga monarha” između kojih 
je, navodno, Shakya-Mani morao izabrati. 

Treba dodati da se pojam cakravartin, koji se ne odno¬ 
si posebno na budizam strogo primjenjuje, slijedeći gla¬ 
vne misli hinduističke tradicije, na ulogu Manua i nje¬ 
govih predstavnika, odnosno, doslovce na “onoga koji 
okreće kotač” tj. na onoga koji stoji u središtu svih stvari 
a da u njima ne sudjeluje ili onaj koji je, po Aristotelovu 
izrazu, “nepokretni pokretač”. 19 

Osobitu pozornost skrećemo na to da je središte o 
kojemu je riječ čvrsta točka koju tradicije složno simbo¬ 
lički opisuju kao “pol”, jer se oko njega okreće svijet koji 
se uglavnom prikazuje kao kotač, kod Kelta jednako 
kao i kod Kaldejaca ili Hindusa. 20 Otuda i pravo znače¬ 
nje svastike, znaka koji je posvuda raširen, od Dalekoga 
istoka do dalekoga zapada, a koji je bitno “znak pola”. 
Tu se nedvojbeno prvi put u modernoj Europi upozna¬ 
jemo s njezinim pravim značenjem. Suvremeni učenjaci 
su, naime, uzalud pokušavali taj simbol objasniti najne- 
običnijim teorijama. Opčinjeni nekom vrstom unaprijed 
određene ideje, većina njih je htjela vidjeti tu i gotovo 
posvuda drugdje samo “solami” znak. Ako je on to ka¬ 
tkada i bivao, to je međutim moglo biti samo slučajno i 
u izvmutom smislu. Drugi su pak bili bliže istini kada 
su promatrali svastiku kao simbol kretanja. Premda nije 
pogrešno, takvo tumačenje vrlo je nedostatno je se ne 
radi o bilo kakvom kretanju, nego o rotacijskom kreta¬ 
nju oko nekog središta ili nepomične osi, a čvrsta točka 
je, ponavljamo, taj najhitniji element na koji se izravno 
odnosi simbol o kojemu je riječ. 21 

Možemo, stoga, kazati da ulogu “Kralja svijeta” valja 
shvatiti kao uredbenu i regulatornu (prisjetimo se, ta¬ 
kođer, da posljednja riječ nema bez razloga isti korijen 
kao rex ili regere), ulogu koja se može sažeti u riječima 
poput ‘ravnoteža’ ili ‘sklad’, ono što u sanskrtu opisuje 
pojam Dharma: ona u vidljivom svijetu označava odraz 
nepromjenjivosti najvišega Načela. Na temelju istih ra¬ 
zmišljanja možemo također shvatiti zašto su osnovna 
svojstva Kralja svijeta pravednost i mir koji su samo 
preinačeni oblici te ravnoteže i sklada u “ljudskome svi¬ 
jetu” ( manava-loka). 22 1 to je stvar od goleme važnosti, a 
upozoravamo na nju, osim radi općega značaja, i radi 
onih koji se prepuštaju nekim utvamim strahovima ko¬ 
jih ima i u knjizi samoga g. Ossendowskog kao odjeka 
njegovih posljednjih redaka. 

Šekina i Metatron 


Neki bojažljivi duhovi, čije je razumijevanje ogra¬ 
ničeno unaprijed stvorenim idejama, preplašeni su 
samim pojmom “Kralja svijeta” koji shvaćaju u smislu 
Princeps hujus mundi o kojemu govori Evanđelje. Po sebi 
je jasno da je takvo miješanje posve pogrešno i neosno¬ 
vano. Da bismo ga uklonili mogli bismo se ograničiti 
na jednostavno upozorenje da se naslov “Kralj ovoga 
svijeta” u hebrejskome i arapskome obično primjenjuje 
na samoga Boga. 23 No, budući da je dobra prilika da 
iznesemo ovdje nekoliko zanimljivih opažanja, razmo¬ 
trit ćemo u tu svrhu teorije iz židovske kabale koje se 
tiču “nebeskih posrednika”, a koje su, uostalom, u izra¬ 
vnoj vezi s osnovnom temom ove studije. 

“Nebeski posrednici” o kojima je riječ su šekina i Me¬ 
tatron. Recimo najprije da šekina u najširemu smislu ri¬ 
ječi označava “istinsku prisutnost” božanstva. Treba 
primijetiti da se u ulomcima Pisma u kojima se ona spo¬ 
minje radi posebice o ustanovljenju nekog duhovnoga 
središta: o izgradnji svetišta, podizanju Salomonovih i 
Zorobabelovih hramova. Redovito postavljeno u odre- 

đenim uvjetima, takvo bi središte zapravo trebalo biti 
mjesto božanskoga očitovanja koje se uvijek prikazuje 
kao “svjetlo”. Zanimljivo je primijetiti da je izraz “izra¬ 
zito osvijetljeno i točno propisano mjesto”, koji je po sve¬ 
mu sudeći sačuvala masonerija, ostatak svećeničkoga 
nauka po kojemu se upravljalo izgradnjom hramova, 
a koji osim toga nije pripadao posebno Zidovima, no 
na to ćemo se vratiti kasnije. Ne moramo ulaziti u pi¬ 
tanje razvoja teorije “duhovnih upliva” (više volimo taj 
izraz nego riječ ‘blagoslovi’ kojom se prevodi hebrejski 
berakoth, tim više što je taj smisao vrlo jasno sačuvala 
arapska riječ barakah), no, iako se ograničavamo na ra¬ 
zmatranja stvari samo s te točke gledišta, to je moguće 
objasniti rečenicom Eliasa Levite koju gospodin Vullia- 
ud donosi u svojoj knjizi Židovska kabala: “O tome pita¬ 
nju učitelji kabale čuvaju velike tajne.” 

Šekina se prikazuje s nekoliko gledišta među kojima 
su dva glavna: unutarnji i vanjski vid šekine. Postoji, s 
druge strane, u kršćanskoj tradiciji rečenica koja veo¬ 
ma jasno opisuje ta dva vida: “ Gloria in excelsis Deo et 
in terra Pax hominibus bonae voluntatis”. Riječi Gloria i 
Pax se svaka za sebe odnosi na unutarnji vid, s obzirom 
na Načelo, i na vanjski vid, s obzirom na vidljivi svijet. I, 
uzmemo li te riječi na taj način, možemo odmah shvatiti 
zašto ih anđeli ( Malakim) izgovaraju kako bi navijestili 
rođenje “Boga s nama” ili “u nama” ( Emanuel ). Što se 
tiče prvoga vida, mogli bismo se isto tako prisjetiti teo¬ 
rija nekih teologa o “svjetlu slave” u kojemu i zbog ko¬ 
jega se ostvaruje nebeska vizija (in excelsis). A što se tiče 

drugoga, riječ je o “miru”, o kojemu ćemo odmah ne¬ 
što kazati, koji je u svom ezoteričnom smislu jedno od 
osnovnih obilježlja duhovnih središta ustanovljenih na 
zemlji (in tena). Arapski pojam sakinah, uostalom, koji 
je očito istovjetan s hebrejskim šekina, prevodi se kao 
“veliki mir” što točno odgovara rozenkrojcerskom Pax 
projunda. Tako bismo nedvojbeno mogli objasniti što 
su oni mislili pojmom “hrama Duha Svetoga” kao i to¬ 
čnije protumačiti brojne evanđeoske tekstove u kojima 
se govori o “miru”, 24 tim više što je “tajna predaja koja 
se odnosi na šekinu bila povezana sa svjetlom Mesije”. 
Govori li g. Vulliaud slučajno kada daje taj posljednji 
naputak da se radi o predaji “upućenoj onima koji slije¬ 
de put koji završava u Pardesu”, odnosno, kao što ćemo 
vidjeti kasnije, najvišem duhovnom središtu? 

To nas vodi do još jedne opaske u vezi s pretho¬ 
dnom. G.Vulliaud odmah govori o “misteriju poveza¬ 
nom s Jubilejem” 25 koji se na neki način nadovezuje na 
ideju “mira”, i u tom pogledu on navodi tekst iz Žohara 
(111,52b): “Rijeka koja izvire u Edenu zove se Iobel” kao 
i Jeremijin tekst (7,8): “Pustit će svoje korijene prema ri¬ 
jeci” odakle, po njemu, proizlazi da “ideja jubileja znači 
postavljanje svega u svoje prvotno stanje”. Jasno da je 
riječ o tome povratku u “prvotno stanje” koje su razma¬ 
trale sve predaje i kojim smo se imali priliku baviti u 
našoj studiji o Danteovu ezoterizmu. I kada pišemo da će 
“povratak svega u svoje izvorno stanje označiti mesijan¬ 
sko doba”, oni koji su čitali tu studiju prisjetit će se ono¬ 
ga što smo ovdje govorili o odnosu “zemaljskoga raja” 

i “nebeskoga Jeruzalema”. Ono o čemu je ovdje doista 
riječ, premda u različitim razdobljima cikličkoga očito¬ 
vanja, jest Pardes, svetište ovoga svijeta koje tradicio¬ 
nalni simbolizam svih naroda uspoređuje sa srcem, sre¬ 
dištem bića i “božanskim prebivalištem” (Brahma-pura 
u hinduističkom nauku), kao tabemakul koji je njegova 
slika i koji se stoga hebrejski naziva miškan ili “Božja ku¬ 
ćica”, riječju čiji je korijen isti kao i korijen riječi šekina. 

Po drugom stajalištu, šekina je sinteza sefirota. U 
sefirotskom stablu “desna strana” je strana milosti, a 
“lijeva strana” strana strogosti. 26 U šekini, dakle, mora¬ 
mo prepoznati ta dva gledišta i odmah zapažamo, da 
se nadovežemo na već rečeno, da se barem djelomice 
strogost poistovjećuje s pravdom, a milosrđe s mirom. 27 
“Griješi li čovjek i udaljuje se od šekine, on se izvrgava 
moći snaga ( sarim ) koje ovise o strogosti”, 28 a šekina se 
tada naziva “rukom strogosti”, što odmah priziva dobro 
poznat simbol “ruke pravde”. Nasuprot tomu, “ako se 
čovjek približava šekini, on se oslobađa”, a šekina postaje 
Božja “ruka pravde”, tj. “ruka koja blagoslivlja”. 29 Otuda 
i tajnovitosti “kuće pravde” ( Beith-Din) koja je još jedno 
ime za najviše duhovno središte. 30 Gotovo da nema po¬ 
trebe pojašnjavati da su dvije strane o kojima smo go¬ 
vorili također one na koje se dijele odabrani i prokleti 
u kršćanskim prikazima “posljednjega suda”. Mogli bi¬ 
smo ih također usporediti s dva Puta koja su pitagorov- 
ci prikazivali slovom Y koje je u svom poznatom obliku 
predstavljalo mit o Heraklu između kreposti i poroka, 
s dvama vratima, nebeskim i podzemnim koja su u La- 

tina bila povezana sa simbolizmom Janusa, s dvije cikli¬ 
čke faze, uzlaznom i silaznom, koje se u Hindusa isto 
tako nadovezuju na simbolizam Ganesha . 31 Lako je, na¬ 
posljetku, otuda objasniti što zapravo znače izrazi po¬ 
put “ispravna namjera”, koji ćemo u nastavku susresti, 
i “dobra volja” (“Pax hominibus bonae voluntatis”, a oni 
koji donekle poznaju različite simbole koje smo upravo 
spominjali vidjet će da se blagdan Božića ne podudara 
bez razloga sa zimskim solsticijem) uspijem li po stra¬ 
ni ostaviti sva vanjska, filozofijska i moralna tumačenja 
kojima su ti izrazi ustupili mjesto, od stoika do Kanta. 

Kabala šekini daje oblik čija su imena istovjetna nje¬ 
zinima i koji stoga ima i istovjetna obilježja”, 32 a naravno 
isto toliko različitih vidova koliko i šekina. Njegovo je 
ime Metatron i on se brojčano jednako spominje kao i Ša- 
dai, Svemogući (kojim se opisuje ime Abrahamova Boga). 
Etimologija riječi Metatron vrlo je nesigurna. Među ra¬ 
zličitim pretpostavkama koje postoje u vezi nje jedna 
od najzanimljivijih je ona da svoje podrijetlo vuče iz 
kaldejske riječi Mitra, što znači “kiša”, a koja je po svome 
korijenu povezana i s riječju “svjetlo”. Ako je tomu tako 
ne bismo trebali misliti da je sličnost s hinduskim i za- 
rathuštrijanskim Mitrom dovoljan razlog da smatramo 
da se tu radilo o razmjeni sa stranim naucima jer posto¬ 
jeće odnose različitih predaja ne priliči promišljati na taj 
posve izvanjski način. Što se tiče uloge koja se pripisuje 
kiši, možemo reći da se ona u gotovo svim predajama 
javlja kao simbol silaska “duhovnih upliva” s Neba na 
Zemlju. Upozoravam u tome pogledu da židovski nauk 

govori o “svjetlosnoj rosi” koja dolazi sa “stabla života” 
pomoću koje se treba dogoditi uskrsnuće mrtvih kao 
što “kapanje rose” koje označava nebeski utjecaj koji se 
priopćuje svim svjetovima priziva posebice alkemijski i 
rozenkrojcerski simbolizam. 

“Pojam Metatron obuhvaća sva značenja čuvara, Go¬ 
spodina, poslanika, posrednika”. On je “tvorac svih teo- 
fanija u osjetilnom svijetu”, 33 on je Anđeo Lica kao i Kra¬ 
ljević Svjetla (Sar ha-dlam) a po potonjoj oznaci vidimo 
da se nipošto nismo udaljili od naše teme. Da upora- 
bimo tradicionalni simbolizam koji smo prethodno već 
objasnili, slobodno možemo reći, kao što je poglavar 
inicijacijske hijerarhije “zemaljski Pol”, da je Metatron 
“nebeski Pol”. I onaj prethodni je odraz ovoga potonjeg 
s kojim je u izravnoj vezi posredstvom “osovine Svje¬ 
tla”. "Ime mu je Mihael, veliki svećenik koji je žrtva pa¬ 
ljenica i prinosnica pred Bogom. I sve što na zemlji čine 
Izraelci izvršeno je po obrascu onoga što se događa na 
nebeskome svijetu. Veliki svećenik tu simbolizira Miha- 
ela, kraljevića Milosti... U svim ulomcima u kojima Pi¬ 
smo govori o pojavi Mihaela, riječ je o slavi še/cine”. 34 To 
što je ovdje rečeno o Izraelcima može se također kazati 
za sve narode koji imaju istinski pravovjernu tradiciju. 
Moramo reći da se to poglavito odnosi na predstavnike 
primordijalne predaje iz koje sve ostale potječu i kojoj 
su podređeni, a to je povezano sa simbolizmom Svete 
Zemlje, slikom nebeskoga svijeta koji smo več spomi¬ 
njali. S druge strane, prema onomu što smo prije kazali, 
Metatron uz Pravdu poprima samo oblik Milosti. On 

nije samo veliki svećenik ( kohen ha-gadol), nego i Veliki 
Kraljević ( sdr ha-gadol) i “poglavar nebeskih vojski”, tj. 
on istodobno obuhvaća načelo kraljevske moći i sveće¬ 
ničke ili pontifikalne moći kojoj odgovara upravo ‘po¬ 
srednička’ uloga. Treba, između ostalog, primijetiti da 
su melek, “kralj” i maleak, “anđeo” ili “poslanik” zapravo 
samo dva oblika jedne te iste riječi. Štoviše, malaki, “moj 
poslanik” (tj. Božji poslanik, ili “anđeo u kojemu je Bog”, 
maleak ha-Elohim) jest anagram od Mihael . 35 

Treba dodati da poistovjećenje Mihaela s Metatronom 
o kojemu je riječ predstavlja, međutim, samo jedno gle¬ 
dište. Ostavimo li svijetlu stranu, postoji ona mračna, 
a nju predstavlja Samael koji se zove i Sdr hadlam, i tu 
se vraćamo na ishodište naših razmišljanja. Zapravo, taj 
posljednji vid, i samo on, čini “duha ovoga svijeta” u lo¬ 
šem smislu riječi, onoga Princeps hujus mundi o kojemu 
govori Evanđelje. Njegovi odnosi s Metatronom, kojemu 
je on poput sjene, opravdavaju uporabu iste oznake u 
dvostrukom smislu, dok zahvaljujući njemu istodobno 
razumijemo zašto je apokaliptički broj 666, “broj Zvije¬ 
ri”, također sunčev broj. 36 Po svetom Hipolitu, uostalom, 
“i Mesija i Antikrist imaju lava za svoj znak” koji je inače 
sunčev znak. Istu bismo opasku mogli dati o zmiji 37 i 
mnogim drugim simbolima. S kabalističke točke gledi¬ 
šta, tu se radi o još dva suprotstavljena lica Metatrona. 
Ne moramo posezati za teorijama o tom dvostrukom 
smislu simbola koji bismo mogli na općenit način obli¬ 
kovati, nego ćemo samo kazati da “sotonizam” pred¬ 
stavlja upravo tu zbrku između svijetloga i mračnoga 

gledišta. A upravo tu zbrku uzrokuju, nehotice i iz ne¬ 
znanja (što je isprika, ali ne i opravdanje) oni koji misle 
da prokazuju značenje pojma “Kralja svijeta” povezuju¬ 
ći ga s paklom. 


Četvrto poglavlje 

Prema Saint-Yvesu, najviši poglavar Agarte nosi 
naslov Brahatma (točnije bi bilo pisati Brahmatma), 
“uporište duša u Božjemu duhu”. Njegove dvije službe 
su Mahatma, “predstavnik sveopće Duše” i Mahanga, 
“simbol svih materijalnih organizacija kozmosa ”: 38 to 
je hijerarhijska podjela koju zapadni nauci prikazuju 
trojstvom duha, duše i tijela koji se tu primjenjuju po 
osnovnoj analogiji makrokozmosa i mikrokozmosa. Va¬ 
žno je upozoriti da ti pojmovi na sanskrtu označavaju 
upravo načela te se na ljudska bića mogu primijeniti 
ukoliko ona i sama predstavljaju ta načela tako da se, 
čak i u ovom slučaju, bitno vežu uz funkcije, a ne na 
pojedince. Po g. Ossendowskom, Mahatma “spoznaje 
događaje, budućnost”, a Mahanga “upravlja uzrocima 
tih događaja”. Sto se tiče Brahatme, ona može “govoriti 
licem u lice s Bogom ”, 39 stoga je lako razumjeti što to 
znači prisjetimo li se da ona zauzima središnje mjesto 
u uspostavljanju izravne komunikacije zemaljskoga 
svijeta s višim stanjima, a posredstvom njih s najvišim 
Načelom . 40 Pokušamo li ga shvatiti u uskom smislu i 
samo u odnosu prema zemaljskome svijetu, izraz “Kralj 
svijeta” je veoma neprikladan. U određenom pogledu 

na Brahatmu bi točnije bilo primijeniti izraz “Gospodar 
triju svjetova ” 41 jer u svakoj pravoj hijerarhiji onaj tko 
posjeduje najviši stupanj time istodobno posjeduje i sve 
podređene stupnjeve, a ta “tri svijeta” iz hinuduističke 
predaje (koji čine iribhuvanu) su, kao što ćemo kasnije 
objasniti, područja od kojih svako za sebe odgovara tri¬ 
ma funkcijama koje smo maločas pobrojali. 

“Kada izlazi iz hrama”, kaže g. Ossendowski, “Kralj 
svijeta zrači božansko svjetlo.” Židovska Biblija kaže 
isto za Mojsija kada je silazio sa Sinaja , 42 a što se te uspo¬ 
redbe tiče valja upozoriti da islamska tradicija Mojsija 
promatra kao Pol ( el-Qutb ) svoga doba. Nije li to, izme¬ 
đu ostaloga, zato što ga je, kao što kaže kabala, podu¬ 
čavao sam Metatron ? Ovdje bismo još trebali razlikovati 
razlikovati glavno duhovno središte našega svijeta i se¬ 
kundarna središta koja mu mogu biti podređena, a koja 
ga predstavljaju samo u odnosu na posebne tradicije, 
prilagođene određenim narodima. Da se ne vraćamo 
na to pitanje, upozoravamo da funkciju “zakonodavca” 
(na arapskom rasul) koja pripada Mojsiju nužno podra¬ 
zumijeva prijenos moći koji opisuje ime Manu. S druge 
strane, jedno od značenja koje obuhvaća ime Manu uka¬ 
zuje upravo na odraz božanskoga svjetla. 

“Kralj svijeta”, kaže jedan lama g. Ossendowskom, 
“u vezi je s mislima svih onih koji upravljaju sudbinom 
čovječanstva... On poznaje njihove namjere i ideje. 
Udovoljavaju li oni Bogu, Kralj svijeta će im se priklo¬ 
niti sa svojom nevidljivom pomoći, ne udovoljavaju li 
mu, Kralj će izazvati njihovu propast. Ta moć Agarti je 

dana posredstvom tajne znanosti Oma, riječi kojom za¬ 
počinjemo sve naše molitve”. Odmah zatim slijedi ova 
rečenica koja će zaprepastiti sve one koji imaju makar 
nejasnu ideju o značenju jednosložne svete riječi Om: 
“Om je ime jednoga starog sveca, prvoga goroa (g. Os- 
sendowski piše goro umjesto guru) koji je živio prije tri¬ 
sto tisuća godina.” Rečenica postaje posve neshvatljiva 
ne prisjetimo li se da razdoblje o kojem je riječ, i o koje¬ 
mu veoma malo znamo, daleko prethodi trenutačnom 
razdobulju Manua. Adi-Manu ili prvi Manu naše kalpe 
(Vaivasiuata je sedmi), s druge strane, zvao se Swayamb- 
huva tj. potekao od Swayambhua, “Onoga koji postoji 
sam od sebe” ili vječnoga Logosa. Logos, dakle, ili onaj 
tko ga izravno predstavlja, može se doista označiti kao 
prvoga među guruima ili “duhovnim učiteljima”, a Om 
je zapravo ime za Logos . 43 

Riječ Om, s druge strane, neposredno nudi ključ za 
hijerarhijsku raspodjelu funkcija između Brahatme i nje¬ 
govih službenika koje smo već spomenuli. Po hinduisti¬ 
čkoj tradiciji tri elementa te svete jednosložne riječi sim¬ 
boliziraju zasebno “tri svijeta” o kojima ćemo odmah 
nešto reći. To su tri stanja Tribhuvane: Zemlja (Bhi i), 
atmosfera ( Bhuvas ), nebo ( Swar ), drugim riječima, svijet 
tjelesnoga očitovanja, svijet istančanoga ili duševnoga 
očitovanja i nevidljivi svijet. Polazimo li odozdo prema 
gore, to su područja koja pripadaju Mahangi, MaMtmi 
i Brahatmi, kao što lako možemo vidjeti pogledamo li 
tumačenja njihovih maločas iznesenih naslova. To su i 
odnosi subordinacije koji postoje između tih različitih 

područja koja, za Brahatmu, opravdavaju naziv “Gospo¬ 
dara triju svjetova” koji smo maločas uporabili . 44 “On je 
Gospodar svega, sveznajući (vidi neposredno sve poslje¬ 
dice u njihovim uzrocima), unutarnji upravitelj (boravi 
u središtu svijeta i upravlja iznutra, ravnajući njegovim 
kretanjem a da nije dio njega), izvor (svake prihvatljive 
moći), podrijetlo i svrha svih bića (cikličkoga očitova¬ 
nja čiji zakon predstavlja ”. 45 Da se poslužimo drugim, 
ne manje točnim simbolizmom, recimo da Mahanga 
predstavlja baza početnoga trokuta, a Brahatma njegov 
vrh. Između njih dvoje Mahatma utjelovljuje neku vrstu 
posredničkoga načela (kozmičku vitalnost, hermetičku 
Anima mundi), čije se djelovanje razvija u posredničkom 
prostoru”. Sve je to, međutim, veoma jasno prikazano 
likovima koji odgovaraju svetome alfabetu koji Saint- 
Yves naziva vattan, a g. Ossendowski vatannan, ili, što se 
svodi na isto, geometrijskim oblicima (pravac, spirala, 
točka) na koje se bitno svode tri matrasa ili osnovna ele¬ 
menta Oma. 

Pojasnimo još i slijedeće: Brahatmi pripada punina 
dviju moći, svećenička i kraljevska, koje se smatraju 
prvotima i na neki način nerazlučivima. Te dvije moći 
razlikuju se potom kako bi se očitovale, Mahatma pred¬ 
stavlja posebice svećeničku moć, a Mahanga kraljevsku. 
Ta se razlika podudara s razlikom između brahmana i 
kšatrija. Mahatma i Mahanga, međutim i same po sebi 
imaju, uostalom, kao i Brahatma, istodobo svećeničku i 
kraljevsku narav jer su “s onu stranu kasta”. U tome po¬ 
gledu pojasnit ćemo još nešto što se čini da nikada nije 

bilo objašnjeno na zadovoljavajući način, a veoma je va¬ 
žno: prije smo spomenuli “kraljeve - mage” iz Evanđe¬ 
lja kao one koji u sebi sjedinjuju dvije moći, sada ćemo 
kazati da ti zagonetni likovi nisu ništa drugo do tri po¬ 
glavara Agarte đ 6 Mahanga Kristu nudi zlato i pozdravlja 
ga kao “kralja”, Mahdtmd mu nudi tamjan i pozdravlja 
ga kao “svećenika”, Brahđtmd mu, konačno, nudi smimu 
(balzam nepotkupljivosti, slika Amrite ) 47 i pozdravlja ga 
kao najvećega Proroka ili duhovnog Učitelja. Tako oda¬ 
na počast rođenom Kristu, u tri svijeta koja su njihova 
zasebna područja, i posredstvom autentičnih predsta¬ 
vnika glavne predaje, istodobno je, kao što vidimo, jam¬ 
stvo savršenoga pravovjerja kršćanstva u tom pogledu. 

G. Ossendowski, naravno, nikako nije mogao uzeti u 
obzir razmišljanja te vrste, no da je shvatio neke stvari 
malo dublje, što je propustio, mogao bi barem upozoriti 
na veliku sličnost koja postoji između najvišega trojstva 
Agarte i lamaističkoga trojstva koje navodi: Dalai-lama 
“ostvaruje Buddhinu svetost” (ili njegovu čistu duho¬ 
vnost); Taši-lama, “ostvaruje njegov nauk” (ne magijski 
kao što se, izgleda, misli) i Bogho-khan, “predstavnik 
njegove materijalne i ratničke snage”. To je posve ista 
raspodjela na tri svijeta. Tu opasku je mogao iznijeti tim 
više što upućuje na to da se “glavni grad Agarte zove 
Lhasa, u kojemu se na vrhu planine nalazi dvorac Da- 
lai-lame, Potala, okružen hramovima i samostanima”. 
Takav način prikazivanja stvari pogrešan je uostalom 
zato što preokreće odnose, jer za sliku zapravo možemo 
kazati da priziva svojoj prototip, a ne obrnuto. Središte 

lamaizma, dakle, može biti samo prava slika “središta 
svijeta”. Što se tiče položaja na kojima su postavljena, 
sva središta te vrste pokazuju neke zajedničke topo¬ 
grafske osobitosti, i one, daleko od toga da su neva¬ 
žne, imaju neospornu simboličku vrijednost te moraju 
štoviše biti u vezi sa zakonima prema kojima djeluju 
“duhovni uplivi”. Riječ je o pitanju koje otkriva upravo 
znanost o tradiciji koju bismo mogli nazvati “svetom 
geografijom”. 

Postoji još jedna, ništa manje važna podudarnost: 
opisujući različite stupnjeve ili krugove inicijacijske 
hijerarhije koji su povezani s određenim simboličkim 
brojevima i pozivajući se osobito na podjele vremena, 
Saint-Yves završava govoreći da je “najviši krug i naj¬ 
bliži tajanstvenom središtu sačinjen od dvanaest dijelo¬ 
va koji predstavljaju najvišu inicijaciju i podudaraju se, 
između ostaloga, sa zodijačkim sustavom”. Taj se, da¬ 
kle, ustroj ponavlja u onome što nazivamo “okružnim 
vijećem” Dalai-lame sastavljenim od dvanaest velikih 
Nama Šana (ili Nomenkana). Isto to ustrojstvo nalazi¬ 
mo uostalom i u određenim zapadnjačkim tradicijama, 
poglavito u onima koje govore o “vitezovima okruglo¬ 
ga stola”. Napominjemo k tomu da dvanaest članova 
unutarnjega kruga Agarte, s točke gledišta kozmičkoga 
poretka ne predstavljaju naprosto dvanaest znakova 
zodijaka, nego također (u iskušenju smo da kežemo 
‘radije’, premda se dva tumačenja ne isključuju) dva¬ 
naest Aditya koji su istodobno obličja sunca povezani 
sa samim zodijačkim znakovima 48 i naravno, kao što se 

Manu Vaisiuata zove “sinom Sunca”, “Kralj svijeta” među 
svojim znacima također ima i sunce . 49 

Prvi zaključak koji se iz svega ovoga nameće jest da 
doista postoje uske veze između opisa koji se u svim ze¬ 
mljama odnose na manje ili više skrivena ili barem teže 
dostupna duhovna središta. Jedini prihvatljiv zaključak 
koji se može dati o tome jest da ako se ti opisi odnose na 
različita središta, kao što se u nekim slučajevima čini, 
ona nisu, da tako kažemo, do očitovanja jednoga i najvi¬ 
šega središta, kao što sve posebne tradicije nisu zapravo 
do prilagodbe velike primordijalne tradicije. 


Peto poglavlje 


Simbolizam Grala 


Odmah podsjećamo na “vitezove okrugloga stola”. 
Nećemo izaći izvan teme pojasnimo li ovdje što znači 
potraga za Gralom, koja u legendama keltskoga podri¬ 
jetla predstavlja njihovu osnovnu funkciju. Ona u svim 
tradicijama podsjeća na nešto što je u nekom razdoblju 
bilo izgubljeno ili skriveno. To je, primjerice, soma u 
Hindusa i haoma u Perzijanaca, “napitak besmrtnosti” 
koji je upravo u snažnoj izravnoj vezi s Gralom, jer taj 
je, kao što je poznato, sveti kalež koji sadrži Kristovu 
krv koja je isto tako “piće besmrtnosti”. Simbolizam je 
inače raznolik: u Židova je, tako, ono što je izgubljeno 
izgovor glavnog božanskog imena , 50 no osnovna ideja 
je uvijek ista, a kasnije ćemo vidjeti s čime se ona točno 
podudara. 

Kaže se da je sveti Gral kalež koji se rabio na Poslje¬ 
dnjoj večeri te da je Josip iz Arimateje u njega sakupio 
krv i vodu koji su potekli iz otvorene rane na Kristovu 
boku, izazvane kopljem centuriona Longina . 51 Taj su 
kalež, prema legendi, u Veliku Britaniju odnijeli sam Jo¬ 
sip iz Arimateje i Nikodem , 52 i tu treba vidjeti znak po¬ 
vezanosti keltske tradicije s kršćanstvom. Kalež zapra¬ 
vo igra veoma važnu ulogu u većini antičkih predaja, a 

tako je nedvojbeno bilo i u Kelta. Treba ipak primijetiti 
da je često bio povezivan s kopljem - ta dva simbola bila 
su, dakle, komplementarni jedan s drugim, no to bi nas 
udaljilo od naše teme . 53 

Možda nam najjasnije bitno značenje Grala poka¬ 
zuje njegovo podrijetlo: taj su kalež napravili anđeli od 
smaragda koji je pao s Luciferova čela nakon njegova 
pada . 54 Taj smaragd neodoljivo podsjeća na urnu, biser 
na čelu koji u hinduističkoj simbolici (odakle prelazi 
u budizam) često zauzima mjesto Šivina trećega oka, 
predstavljajući ono što bismo mogli nazvati “sjetilom 
vječnosti”, kao što smo već objasnili drugdje . 55 Govori 
se, uostalom, da je Gral bio povjeren Adamu u zemalj¬ 
skom raju te da ga je, nakon pada, Adam izgubio jer ga 
nije mogao ponijeti sa sobom nakon izgona iz Edena. Sa 
značenjem na koje ćemo upravo uputiti to će biti mno¬ 
go jasnije. Odvojen od svoga izvornoga središta čovjek 
bi se zapravo našao zatvoren u vremenskoj sferi, ne bi 
više mogao pronaći jedino mjesto s kojega bi sve pro¬ 
matrao pod vidom vječnosti. Drugim riječima, posjedo¬ 
vanje “osjetila za vječnost” povezano je s onim što sve 
tradicije nazivaju, kao što smo prije kazali, “prvobitnim 
stanjem” čija obnova predstavlja prvi stupanj istinske 
inicijacije kao preduvjet postizanja “nadljudskoga” sta¬ 
nja . 56 Zemaljski raj predstavlja uostalom upravo “sredi¬ 
šte svijeta”, a ono o čemu ćemo govoriti u nastavku o 
izvornom smislu riječi Raj, moglo bi sve još bolje poja¬ 
sniti. 

Ono što slijedi moglo bi se činiti odviše tajanstve¬ 
nim: Set se uspijeva vratiti u zemaljski raj i tako pono¬ 
vno steći dragoq'enu posudu. Ime seth izražava ideju 
temelja i stabilnosti, stoga na neki način upućuje na 
obnovu prvobitnoga reda koji je uništio ljudski pad . 37 
Tako možemo shvatiti kako su Set i oni koji su nakon 
njega posjedovali Gral mogli uspostaviti duhovno sre¬ 
dište koje je imalo zamijeniti izgubljeni raj, središte koje 
je bilo slika toga raja. To posjedovanje Grala znači, da¬ 
kle, integralno čuvanje primordijalne tradicije u takvom 
duhovnom središtu. Legenda ne kaže ni gdje ni tko je 
čuvao Gral do Kristova doba, no keltsko podrijetlo koje 
prepoznajemo u toj legendi nedvojbeno mora napustiti 
shvaćanje da su u tome sudjelovali Druidi te da ih se 
može ubrojiti u redovite zaštitnike primordijalne tradi¬ 
cije. 

Gubitak Grala ili bilo kakva njegovog simboličkog 
ekvivalenta zapravo je samo gubitak tradicije sa svime 
što ona obuhvaća. Istini za volju, ta tradicija uostalom 
više je skrivena nego izgubljena, nju u najgorem sluča¬ 
ju mogu izgubiti samo neka sekundama središta kada 
prestane njihova izravna veza s najvišim središtem. Što 
se potonjega tiče, on spremište tradicije uvijek čini ne¬ 
taknutim i ne dotiču ga se promjene koje se događa¬ 
ju u izvanjskome svijetu. Stoga po različitim crkvenim 
očima, posebice po svetome Augustinu, potop nije mo¬ 
gao dosegnuti zemaljski raj koji je “Henokovo boravi¬ 
šte i Zemlja svetih ”, 38 čiji vrh “dodiruje lunamu sferu” 
odnosno, nalazi se onkraj područja promjene (koje se 

poistovjećuje sa sublunarnim svijetom”) ondje gdje se 
susreću Zemlja i Nebo . 59 No, kao što je raj zemaljski po¬ 
stao nepristupačan, najviše središte koje je u biti istovje¬ 
tno prvomu, ne može se tijekom određenoga razdoblja 
očitovati izvana, stoga možemo kazati da je tradicija 
izgubljena za čitavo čovječanstvo jer je sačuvana samo 
u nekim strogo zatvorenim središtima te masa ljudi u 
njoj ne sudjeluje svjesno i djelatno, za razliku od situ¬ 
acije u izvornome stanju . 60 Upravo je u takvome stanju 
današnje doba koje je, zapravo, takvim postalo puno 
prije nego nam je obična i “profana” povijest postala do¬ 
stupnom. Gubitak tradicije može se, dakle, prema slu¬ 
čajevima shvatiti u tom općenitom smislu ili se posta¬ 
viti u vezu s prikrivanjem duhovnoga središta koje bi 
više ili manje nevidljivo upravljalo odredištima nekog 
posebnoga naroda ili određene civilizacije. Dakle, kad 
god se susretnemo sa simbolizmom s tim u vezi treba 
ispitati mora li ga se protumačiti u prvom ili drugom 
smislu. 

Po onomu što smo kazali Gral istodobno predstavlja 
dvije stvari koje se nadopunjuju: onoga tko u potpuno¬ 
sti posjeduje “prvobitnu tradiciju”, tko je postigao djela¬ 
tnu spoznaju koja bitno podrazumijeva to posjedovanje, 
samim time je iznova uključen u puninu “prvobitnoga 
stanja”. Dvostruki smisao koji bitno pripada samoj riječi 
Gral odnosi se na te dvije stvari, “prvobitno stanje” i “pr¬ 
vobitna tradicija”, jer posredstvom verbalnih pretapanja 
koja u simbolizmu često igraju nezanemarivu ulogu i 
za koje postoje samo dublji razlozi koje isprva ne bismo 

mogli zamisliti, Gral je istodobno posuda ( grasale) i knji¬ 
ga (grudale ili gradulae). Taj posljednji vid očito upućuje 
na tradiciju dok se drugi izravnije tiče samo stanja . 61 

Ne namjeravamo ovdje ulaziti u manje važne poje¬ 
dinosti iz legende o svetom Gralu, iako sve one također 
imaju simboličku vrijednost, ni pratiti priču o “vitezovi¬ 
ma okrugloga stola” i njihovim podvizima. Samo pod¬ 
sjećamo da je “okrugli stol” koji je izgradio kralj Artur 
prema Merlinovu nacrtu bio namijenjen za primanje 
Grala kada bi ga neki od vitezova uspio osvojiti i odni¬ 
jeti ga iz Velike Britanije u Bretanju. Taj stol je k tomu, 
po svoj prilici, vrlo star simbol, jedan od onih koji su 
uvijek bili povezivani s idejom duhovnih središta, ču¬ 
varima tradicije. Kružni oblik stola formalno je povezan 
sa zodijačkim ciklusom s obzirom na prisutnost dva¬ 
naest glavnih osoba oko njega čija je osobitost, kao što 
smo prethodno kazali, u uspostavljanju svih središta o 
kojima je riječ. 

Postoji još jedan simbol koji se odnosi na drugi vid 
legende o Gralu i zaslužuje osobitu pozornost: riječ je o 
simbolu Montsalvat (doslovno “planina spasa”), vrhun¬ 
cu iznad “dalekih granica do kojih ne dospijeva nijedan 
smrtnik”, prikazuje se uspravljenim usred mora, u ne¬ 
dostupnom podru čuju iza kojega se uzdiže sunce. To je 
istodobno “sveti otok” i “polama planina”, dva ista sim¬ 
bola o kojima ćemo još govoriti u nastavku ove studije. 
To je “zemlja besmrtnosti” koja se prirodno poistovjeću¬ 
je sa zemaljskim rajem . 62 

Vratimo se samome Gralu. Lako je vidjeti daje njego¬ 
vo prvotno značenje u osnovi isto kao i ono koje općeni¬ 
to ima sveta posuda posvuda gdje se susreće, a posebi¬ 
ce na istoku, kao žrtveni kalež koji izvorno sadrži, kao 
što smo ukazali, vedsku somu i mazdaističku Momu, tj. 
“piće besmrtnosti” koje, onima koji ga uz potrebne uvje¬ 
te prihvaćaju, daje ili obnavlja “sjetilo vječnosti”. Ne bi¬ 
smo se mogli više baviti simbolizmom kaleža i onoga 
što on sadrži, a da ne napustimo našu temu. Da bismo 
ga prikladno razvili trebali bismo mu posvetiti čitavu 
jednu zasebnu studiju, no opažanja koja ćemo sada izni¬ 
jeti odvest će nas do drugih razmatranja koja su od naj¬ 
veće važnosti za ono čime sada bavimo. 


Šesto poglavlje 


“Melkisedek” 


Istočnjačke tradicije govore da je soma u odre¬ 
đenom razdoblju postala nepoznata, stoga ju je u obre¬ 
dima žrtvovanja valjalo zamijeniti nekim drugim napi¬ 
tkom koji je bio oblik te prvotne some . 1 Tu ulogu je otpo- 
četka igralo vino, i na njega se u Grka odnosi velik dio 
legende o Dionizu . 2 Za vino se, dakle, često smatralo da 
predstavlja pravu inicijacijsku tradiciju: u hebrejskom 
se riječi iain, “vino” i sod “misteriji” zamjenjuju jedna s 
drugom jer imaju isti broj . 3 U sufija vino simbolizira ezo- 
terijsku spoznaju, nauk pridržan za elitu koji ne priliči 
svim ljudima, kao što svi ne mogu nekažnjeno piti vino. 
Iz toga proizlazi da uporaba vina u nekom obredu ovo¬ 
me dodjeljuje vrlo jasan inicijacijski karakter. Takav je 
slučaj osobito s Melkisedekovom “euharijstijskom” žr¬ 
tvom , 4 i to je središnji trenutak na kojemu nam se sada 
valja zaustaviti. 

U judeokršćanskoj tradiciji ime Melkisedek ili točnije 
Melki-cedeq zapravo izričito opisuje samu funkciju “kra¬ 
lja svijeta”. Pomalo smo se ustezali izreći tu činjenicu 
koja obuhvaća objašnjenje jednoga od najzagonetnijih 
ulomaka hebrejske Biblije, no budući da smo se odluči¬ 
li izložiti pitanje “Kralja svijeta”, doista je nismo mogli 

prešutjeti. Tu bismo se mogli vratiti na riječi koje je u 
tome pogledu izrekao sveti Pavao: “O toj stvari moramo 
još puno toga reći i mnoge poteškoće objasniti jer ste 
postali spori u razumijevanju ”. 5 

Evo najprije samoga biblijskog ulomka o kojemu je 
riječ: “I Melkisedek, kralj Salema, donese kruh i vino, on 
bijaše svećenik Boga Svevišnjega ( El Elion). On blago¬ 
slovi Abrama 6 govoreći: Abrame, budi blagoslovljen 
od Boga Svevišnjega, gospodara Neba i Zemlje, i neka 
bude blagoslovljen Bog Svevišnji koji ti tvoje neprijate¬ 
lje predade u ruke. I Abram mu dade desetinu svega 
onoga što je oduzeo ”. 7 

Melkisedek je, dakle, u isti mah kralj i svećenik. Nje¬ 
govo ime znači “kralj Pravde”, a on je istodobno i kralj 
Salema, što znači Mira. Tu dakle nalazimo prvenstveno 
Pravdu i Mir, tj. upravo dva temeljna obilježja Kralja 
Svijeta. Valja primijetiti da riječ Salem, suprotno općem 
mnijenju, zapravo nikada nije označavao neki grad, 
nego ga se može promatrati, uzmemo li ga kao simbo¬ 
ličko ime Melkisedekova boravišta, kao ekvivalent pojma 
Agarta. U svakom slučaju, pogrešno je u njemu vidjeti 
izvorno ime za Jeruzalem jer to ime je Jebus. Obrnuto, 
ako je ime Jeruzalem bilo dano tome mjestu kada su u 
njemu Zidovi osnovali duhovno središte, to je bilo da 
ukažu da je ono bilo poput vidljive slike pravoga Sale¬ 
ma. Treba dodati također da je Hram izgradio Salomon 
čije se ime (Šlomoh) isto tako izvodi iz Salema, što znači 
“Pacifik”.* 


TI 

Evo, dakle, kojim riječima sveti Pavao tumači ono što 
je rekao Melkisedek : “Ovaj naime Melkisedek, kralj sa- 
lemski, svećenik Svevišnjega Boga. Iziđe u susret Abra- 
hamu kad se ovaj vraćao s poraza kraljeva, i blagoslovi 
ga. Njemu je Abraham dao desetinu od svega. On čije 
ime znači najprije “Kralj pravde”, zatim “Kralj Salema”, 
to jest “Kralj mira”, bez oca, bez majke, bez rodoslovlja, 
koji nema ni početka ni svršetka života, štoviše, sličan 
Sinu Božjemu, ostaje vječno svećenik ”. 9 

Melkisedek je, dakle, prikazan kao veći od Abraha- 
ma jer ga ovaj blagoslivlje, a ”bez ikakve sumnje, veći 
blagoslivlje manjega ”. 10 Abraham, pak, sa svoje strane 
prepoznaje tu nadmoć pa mu daje desetinu, što je znak 
njegove ovisnosti. Tu je doista riječ o “investituri” goto¬ 
vo u feudalnom smislu riječi, no s razlikom da se radi 
o duhovnoj investituri. Možemo dodati da se tu židov¬ 
ska tradicija dodiruje s velikom prvobitnom tradicijom. 
“Blagoslov” o kojemu se govori upravo je priopćenje je¬ 
dnog “duhovnog upliva” u kojemu će Abraham od tada 
sudjelovati. Primijetimo samo da upotrijebljena formula 
Abrahama stavlja u izravnu vezu s Bogom Svevišnjim 
kojega potom priziva sam Abraham poistovjećujući ga 
s Jahvom .“ Ako je Melkisedek tako veći od Abrahama, 
onda je to stoga što je Svevišnji ( Elion), koji je Melki- 
sedekov Bog, i sam veći od Svemogućega ( Šaddaj) koji 
je Abrahamov Bog, ili, drugim riječima, prvi od dvaju 
bogova predstavlja božanski vid koji je veći od drugo¬ 
ga. S druge strane, što je iznimno važno, i što se čini da 
dosada nikada nije bilo objašnjeno, jest da je El Elion 

istovjetan s Emanuelom, ta dva imena imaju isti broj . 12 
To pripovijest o Melkisedeku izravno povezuje s onom o 
“kraljevima - magima” čije smo značenje prije objasnili. 
Štoviše, tu možemo opaziti i slijedeću vezu: Melkisede- 
kov svećenik je svećenik El E lio na: kršćanski svećenik je 
svećenik Emanuela ; ako je, dakle, El Elion Emmanuel, nji¬ 
hova su dva svećenika ista, a kršćanski svećenik, za ko¬ 
jega je uostalom bitno da vrši euharistijsku žrtvu kruha 
i vina, doista je “iz reda Melkisedekova ”. 13 

Judeokršćanska tradicija razlikuje dva svećeniš- 
tva, jedno “po redu Arona”, drugo “po Melkisedekovu 
redu”. I ovo potonje veće je od prvoga, kao što je sam 
Melkisedek veći od Abrahama koji je iz Levijeva ple¬ 
mena, a time i iz Aronove obitelji . 14 Tu nadmoć jasno 
potvrđuje sveti Pavao koji kaže: “Levi, primatelj deseti¬ 
ne (od Izraelskoga naroda) dao je da tako kažem dese¬ 
tinu po Abrahamu ”. 15 Nećemo se ovdje više baviti zna¬ 
čenjem tih dvaju svećeništava, samo ćemo još navesti 
neke riječi svetoga Pavla: “Ovdje (u levitskome sveće- 
ništvu) desetinu primaju smrtni ljudi, a ondje jedan za 
koga se svjedoči da trajno živi ”. 16 Taj “živući čovjek” je 
Melkisedek, to je Manu koji zapravo ostaje “trajan” (na 
hebrejskome le-olam) tj. za čitava trajanja njegova ciklu¬ 
sa ( manvantara) ili svijeta kojim posebno vlada. On je 
“bez rodoslovlja” jer je njegovo podrijetlo “neljudsko”, 
jer je i sam prototip čovjeka. On je doista “sličan Sinu 
Božjemu” jer je, Zakonom koji donosi, za ovaj svijet sam 
izraz i slika božanske Riječi . 17 

Poglavito valja napomenuti slijedeće: u pripovije¬ 
sti o “kraljevima-magima” vidimo tri odjelita lika koji 
su tri poglavara inicijacijske hijerarhije. U pripovijesti 
o Melkisedeku vidimo samo jednoga lika, no taj u sebi 
može ujediniti vidove koji odgovaraju istim trima fun¬ 
kcijama. Tako neki razlikuju Adoni-cedeqa, Gospodara 
pravde, koji se na neki način udvostručuje u Kohen-ce- 
deqa, Svećenika pravde, i Melki - cedeqa (Kralja pravde). 
Ta se tri vida mogu zapravo promatrati kao da se svaki 
za sebe odnosi na funkciju Brahdtme, Mahatme i Mahan- 
ge. lS Dok je Melkisedek zapravo ime za treći vid, ono se 
obično naveliko primjenjuje na skup triju vidova, i to 
tako da se ističe prednost pred druga dva vida. Funkci¬ 
ju koja taj vid izražava najbliža je vanjskome svijetu, 
onome, dakle, koji se očituje najneposrednije. Možemo, 
uostalom, primijetiti da izraz Kralj svijeta kao i Kralj 
Pravde izravno priziva samo kraljevsku moć, a s druge 
strane u Indiji također nalazimo ime Dharma-raja koje 
je doslovno istovjetno Melki-cedequ . 19 

Uzmemo li ime Melkisedek u njegovu najužem smi¬ 
slu, obilježja “kralja pravde” su vaga i mač, a to su obi¬ 
lježja Mihaela koji se smatra Anđelom suda . 20 Ta dva 
simbola svaki za sebe u društvenom poretku predsta¬ 
vljaju administrativnu i vojnu funkciju koje pripadaju 
kšatrijama i koje su dva konstitutivna elementa kraljev¬ 
ske moći. Hijeroglifski gledano, to su i dva znaka koje 
obuhvaća hebrejski i arapski korijen haq, koji istodobno 
znači “pravda” i “istina ” 21 i koji u raznih starih naro¬ 
da označava upravo kraljevstvo . 22 Haq je snaga koja 

upravlja pravdom, tj. skladom koji simbolizira vaga, 
dok mač simbolizira snagu 23 i upravo to karakterizira 
osnovnu ulogu kraljevske moći, s druge strane pak, to 
u duhovnom poretku karakterizira snagu istine. Treba 
dodati, osim toga, da postoji blaži oblik korijena haq do¬ 
biven zamjenom znaka duhovne snage s materijalnom, 
a taj oblik hak označava upravo “mudrost” (na hebrej- 
skome hokmah), stoga on više odgovara svećeničkom 
autoritetu, kao što drugi odgovaraju kraljevskoj moći. 
To potvrđuje i činjenica da dva podudarna oblika nasta¬ 
ju, sa sličnim oblicima, iz korijena kan koji u različitim 
jezicima označava “moć” ili “snagu” kao i “spoznaju ”: 24 
kan je povrh svega duhovna ili intelektualna moć je¬ 
dnaka mudrosti (otuda kohen, na hebrejskome svećenik) 
a qan je materijalna moć (gdje različite riječi izražavaju 
ideju “posjedovanja”, a osobito ime Qam ). 25 Ti korijeni i 
izvedenice mogli bi nas nedvojbeno odvesti do mnogih 
drugih razmatranja, ali moramo se ograničiti na ono što 
se najizravnije tiče ove studije. 

Da dovršimo ono što smo započeli, vratimo se na 
ono što židovska kabala kaže o šekini: nju u “nižemu 
svijetu” predstavlja posljednji od deset sefirota, malkut, 
tj. “kraljevstvo”. Ta je oznaka podesna da opiše gledište 
koje ovdje prikazujemo, no takva je u još većoj mjeri, 
između ostalih sinonima koji se ponekad vežu uz Mal¬ 
kut, cedeq, tj. “pravda ”. 26 Ta bliskost malkuta s cedeqom ili 
kraljevstva (upravljanja svijetom) s pravdom nalazi se 
upravo u imenu Melki-cedeq. Tu je riječ o distributivnoj 
ili gotovo uravnotežujućoj pravdi “srednjega dijela” se- 

firotskoga stabla. Njega valja razlikovati od pravedno¬ 
sti suprotstavljene milosrđu koja se izjednačava sa stro¬ 
goćom na “lijevoj strani”, jer su to dva različita vida (i u 
hebrejskome, uostalom, postoje za to dvije riječi: prva je 
cedacjah, a druga din). Prvi među tim vidovima jest pra¬ 
vda u istodobno najstrožem i najcjelovitijemu vidu, ona 
bitno obuhvaća ideju sklada i ravnoteže i nerazlučivo je 
povezana s mirom. 

Malkut je “zaliha u koju se slijevaju vode koje dolaze 
odozgo, tj. sve emanacije (milosti ili duhovnih upliva) 
koje se obilno razlijevaju ". 27 Ta “rijeka odozgo” i vode 
koje iz nje silaze snažno priziva ulogu koja se pripisu¬ 
je nebeskoj rijeci Ganga u hinduističkoj tradiciji. Tako¬ 
đer bismo mogli primijetiti da Šakti, čija je Ganga tek 
jedan vid, ima isto tako neke sličnosti sa šekinom, barem 
u svojoj “providonosnoj” funkciji koja im je zajednička. 
Zaliha nebeskih voda istovjetna je, naravno, s duho¬ 
vnim središtem našega svijeta: otuda istječu četiri rijeke 
Pardesa, usmjerujući se prema četiri glavne točke. To se 
duhovno središte za Zidove izjednačuje s brdom Sion 
za koje rabe naziv “srce svijeta”, zajednički svim “svetim 
zemljama” koji za njih postaje stanovitim ekvivalentom 
hinduističkoga Merua ili perzijskoga Albori . 28 “Taber- 
nakul Jahvine svetosti, boravište šekine, jest svetište nad 
svetištima koje je srce Hrama kao i središte Siona (Je¬ 
ruzalem), kao što je brdo Sion središte Izraela, a Izrael 
središte svijeta ”. 29 Možemo otići i korak dalje: ne vrijedi 
samo sve pobrojano, nego i obrnuto, nakon tabemaku- 
la u Hramu, Kovčeg saveza u Tabemakulu, i u samom 

kovčegu saveza mjesto očitovanja šekine (između dva 
kerubima) isto tako predstavljaju slijed približavanja 
“duhovnome polu”. 

Dante predstavlja Jeruzalem upravo kao “duhovni 
Pol”, kao što smo imali priliku pokazati drugdje . 30 No, 
čim napustimo isključivo židovsku točku gledišta, to 
ponajprije postaje simbolom i ne čini više lokalizaciju u 
strogome smislu riječi. Sva sekundarna duhovna sredi¬ 
šta koja su uspostavljena kao prilagodba primordijalne 
tradicije u određenim uvjetima, kao što smo to pokazali, 
slike su najvišega središta. Sion je vjerojatno tek jedno 
od sekundarnih središta, a poradi te sličnosti simboli¬ 
čki se može izjednačiti s onim najvišim. Jeruzalem je, 
doista, kao što ukazuje njegovo ime, prava slika Salema. 
Ono što smo kazali i što ćemo još kazati o Svetoj zemlji, 
koja nije samo Izrael, olakšat će nam razumijevanje. 

U tome pogledu, drugi veoma bitan izraz kao sino¬ 
nim Svete zemlje jest Zemlja živih: taj izraz očito upu¬ 
ćuje na “boravište besmrtnosti”, stoga se u vlastitom i 
strogom smislu primjenjuje na raj zemaljski ili njegove 
simboličke ekvivalente. To nazivlje je, međutim, prene¬ 
seno na zemlju Izraelovu. Govori se da “Zemlja živih 
obuhvaća sedam zemalja”, a g. Vulliaud s tim u vezi 
primjećuje da je to “zemlja Kanaan u kojoj bijaše sedam 
naroda ”. 31 To je točno u doslovnome smislu. No, tih bi 
se sedam zemlja moglo veoma lako simbolički podu¬ 
darati, poput onih o kojima je, s druge strane, riječ u 
islamskoj tradiciji, sa sedam dioipa koji, po hinduističkoj 
tradiciji, za svoje zajedničko središte imaju Meru, na što 

ćemo se vratiti kasnije. Isto tako, kada se stari svjeto¬ 
vi ili stvorenja koja nam prethode oblikuju kao “sedam 
kraljeva Edoma” i broj sedam ovdje se postavlja u vezu 
sa sedam Manua koji se računaju od početka Kalpe do 
današnjeg doba . 32 


Sedmo poglavlje 

Tradicije bliske “podzemnome svijetu” susreću 
se u mnogim narodima. Ne namjeravamo ih ovdje sve 
navoditi, tim više što neke do njih, kao što se čini, nisu 
najizravnije u vezi s pitanjem koje nas zaokuplja. Mogli 
bismo ipak općenito primijetiti da je “spiljski kult” uvi¬ 
jek više ili manje povezan s idejom “unutarnjega mje¬ 
sta” ili “središnjega mjesta” te da su u tom pogledu sim¬ 
boli spilje i srca dosta bliski jedno drugome . 1 S druge 
strane, u srednjoj Aziji i u Americi, ili možda još negdje 
drugdje, doista postoje spilje i podzemni prolazi u ko¬ 
jima su se određena inicijacijska središta mogla stolje¬ 
ćima održavati. Mimo te činjenice, međutim, u svemu 
onome što se tiče te teme, postoji dio simbolizma koji 
nije teško objasniti. Možemo čak smatrati da su upravo 
razlozi vezani uz simbolički poredak oni koji su odre¬ 
dili izbor podzemnih mjesta za uspostavu tih inicijacij- 
skih središta, daleko više od motiva obične razboritosti. 
Saint-Yves je možda mogao objasniti taj simbolizam, 
no to nije učinio i to neke dijelove njegove knjige čini 
utvamima . 2 Što se tiče g.Ossendovskog, on je posve si¬ 
gurno nesposoban riješiti se doslovnosti i u onome što 

su mu govorili vidjeti nešto dublje od najneposrednije- 
ga smisla. 

Među tradicijama na koje ćemo sada podsjetiti po¬ 
stoji jedna osobito zanimljiva: ona se nalazi u judai¬ 
zmu i tiče se tajnovitoga grada zvanoga Luz . 3 To ime 
je izvorno bilo ime mjesta Jakovljeva sna, nakon kojega 
će se zvati Beith-El tj. “kuća Božja ”, 4 no na to ćemo se 
vratiti kasnije. Govori se da u taj grad ne može doprijeti 
“Anđeo smrti” te da on u njemu nema nikakvih ovlasti. 
Prema jednom vrlo neobičnom, ali važnom gledištu, taj 
grad neki smještaju u blizinu Alborja koji je za Perzijan- 
ce također “boravište besmrtnosti”. 

Govori se da u blizini Luza postoji bademovo stablo 
(na hebrejskome također luz) ispod kojega se nalazi 
šupljina koja vodi do podzemnih hodnika, a oni, pak, 
vode do samoga grada koji je posve skriven. U svojim 
različitim uporabama, čini se da riječ luz dolazi od kori¬ 
jena koji označava sve ono što je skriveno, prekriveno, 
zamotano, šutljivo i tajno. Valja primijetiti da riječi koje 
označavaju Nebo izvorno imaju isto značenje. Obično 
coelum povezujemo s grčkim koilon, šupljinom (što ta¬ 
kođer može biti u vezi sa spiljom, tim više što Varron 
ukazuje na to gledište riječima: a cavo coelum). Među¬ 
tim, također valja napomenuti da je najstariji i najtočniji 
oblik po svemu sudeći caelum koji odmah priziva caela- 
re. “skrivati”. Na sanskrtu, s druge strane, Varuna dolazi 
od korijena var (“prekriti”, što je također smisao korijena 
kae na koji se nadovezuje latinski celare, drugi oblik od 
caelare, i njegov grčki sinonim kalyptein ), 5 a grčki Oura- 

nos samo je drugi oblik istoga imena, var se lako mijenja 
u ur. Te riječi mogu, dakle, označavati “onoga tko pre¬ 
kriva ”, 6 “tko skriva ”, 7 ali i “ono što je skriveno”, a to po¬ 
tonje značenje je dvosmisleno: to je ono što je sjetilima 
skriveno, nadosjetilno područje, kao i tradicija koja se u 
razdobljima iščeznuća ili pomračenja prestaje izvanjski 
i otvoreno očitovati, “nebeski svijet” koji postaje “pod¬ 
zemnim svijetom”. 

Postoji još jedna veza, sličnost s Nebom: Luz se naziva 
“modrim gradom”, a ta je boja, koja pripada safiru , 8 ne¬ 
beska boja. U Indiji se govori da se modra boja atmosfe¬ 
re stvara odrazom svjetla na jednome od Meruovih lica, 
na južnom licu koje promatra Jambu-dwipa načinjena od 
safira. Lako je vidjeti da se to odnosi na isti simbolizam. 
Jambu - dwvpa nije samo Indija kao što se obično misli, 
nego zapravo predstavlja čitav zemaljski svijet u svome 
trenutačnom stanju, a taj se svijet može promatrati kao 
da je sav položen južno od Merua, jer se ovaj poistovje¬ 
ćuje sa sedmodjelnim polom . 9 Sedam dwipa (doslovno 
“otoka” ili “kontinenata”) javljaju se neposredno jedan 
za drugima u određenim cikličkim periodima, stoga je 
svaki od njih zemaljski svijet zamišljen u odgovaraju¬ 
ćem periodu. Oni čine lotos čije je središte Meru posred¬ 
stvom kojega se orijentiraju po sedam predjela svijeta . 10 
Postoji, dakle, lice Merua okrenuto prema svakome od 
sedam dwipa. Ako svako od tih lica ima jednu duginu 
boju , 11 sinteza tih sedam boja je bijela koja se posvuda 
pripisuje najvišemu duhovnom autoritetu , 12 a koja je i 
boja samoga Merua (vidjet ćemo da se on opisuje kao 

“bijela planina”, dok ostale samo predstavljaju njegove 
vidove u odnosu na različite dwipe). Čini se da u razdo¬ 
bljima očitovanja svake dwipe postoje različiti položaji 
Merua, no on je zapravo nepokretan jer je središte, a ori¬ 
jentacija zemaljskoga svijeta prema njemu mijenja se iz 
razdoblja u razdoblje. 

Vratimo se na hebrejsku riječ luz čija su odviše ra¬ 
zličita značenja vrlo vrijedna pozornosti: ta riječ obično 
znači “badem” (kao i “bademovac”, opisujući u širemu 
smislu kako stablo tako i njegov plod) ili “jezgru”. Je¬ 
zgra je, dakle, ono najunutamjije i najskrivenije, ona je 
posve zatvorena i odatle ideja “nepovredivosti ” 13 (koju 
nalazimo u imenu Agarta. Ista riječ luz također je ime 
neuništivoga dijela tijela koji se simbolički prikazuje 
kao najtvrđa kost s kojom duša ostaje povezana nakon 
smrti do uskrsnuća . 14 Kao što jezgra sadrži klicu, a kost 
moždinu, i luz sadrži moguće elemente potrebne za 
obnovu bića, a ta se obnova zbiva pod utjecajem “ne¬ 
beske rose” koja ponovno oživljuje osušene kosti. Na 
to vrlo jasno podsjećaju riječi svetoga Pavla: “Posijano 
u pokvarljivome uskrsnuti će u slavi .” 15 Ovdje kao i uvi¬ 
jek “slava” se odnosi na šekinu postavljenu u višemu 
svijetu s kojom je “nebeska rosa” u najužoj vezi”, kao 
što smo kazali prije. Luz je kao neprolazno u ljudsko¬ 
me biću “jezgra besmrtnosti” kao što je mjesto nazvano 
istim imenom “boravište besmrtnosti”: tu u dva slučaja 
prestaje moć “Anđela smrti”. On je neka vrsta jajeta ili 
embrija Besmrtnika , 16 može ga se usporediti također s 

kukuljicom iz koje izlazi leptir , 17 usporedba koja točno 
prevodi njegovu ulogu u odnosu na uskrsnuće. 

Luz se smješta oko unutarnjega završetka hrpteni- 
ce. To se može činiti dosta čudnim, no objašnjava se 
sličnošću s onime što hinduistička tradicija kaže o sna¬ 
zi takozvanoga Kundalinija, lB jednoga od oblika Sakti 
koji se smatra imanentnim ljudskome biću . 19 Ta snaga 
se prikazuje u obliku zmije omotane oko sebe same u 
osjetljivom dijelu organizma koji se također odnosi na 
unutarnji završetak hrptenice. Tomu je tako barem u 
običnih ljudi, no kroz učinke praksi poput Hatha- yoge, 
ona se budi, razvija i uzdiže preko “točki” ( čakre ) ili lo¬ 
tosa (kamale) koje odgovaraju različitim spletovima da 
bi dosegnule područje koje odgovara “trećemu oku” tj. 
frontalnome Šivinu oku. Taj stupanj predstavlja obnovu 
“prvobitnoga stanja” u kojemu se čovjeku vraća “sjetilo 
vječnosti”, a time postiže ono što smo drugdje nazvali 
virtualnom besmrtnošću. Do tada živimo u ljudskim 
uvjetima, na posljednjem stupnju Kundalini konačno 
stječe obod oko glave , 20 a taj posljednji stupanj odnosi e 
na učinkovito osvajanje viših stanja bića. Ono što proi¬ 
zlazi iz te sličnosti jest da se lokalizacija luza u unutar¬ 
nje dijelove organizma odnosi samo na stanje “paloga 
čovjeka”. A za ljude na zemlji okupljene u zajednicu, 
ona je isto tako lokalizacija najvišega duhovnog sredi¬ 
šta u “podzemnom svijetu ”. 21 


Osmo poglavlje 


Vrhovno središte skriveno 

U RAZDOBLJU “KaLI-YUGe” 


Govori se da Agarta nije oduvijek bila u podzemlju 
te da ondje neće zauvijek ostati. Doći će vrijeme kada 
će, prema riječima g. Ossendowskog, “narod iz Agharti 
izaći iz svojih spilja i pojaviti se na licu zemlje ”. 1 Prije 
svoga nestanka iz vidljivoga svijeta, to je središte nosilo 
drugo ime jer mu ime Agarta koje znači “neuhvatljivo” 
ili “nedostupno” (kao i “nepovredivo” jer je “boravište 
mira”, Salem) tada nije bilo prikladno. G. Ossendowski 
precizira da je ono postalo podzemnim središtem “prije 
više od šest tisuća godina” te smatra da se to razdoblje, 
s vrlo zadovoljavajućom točnošću, podudara s poče¬ 
tkom Kali-yuge ili “mračnoga doba”, “željeznoga doba” 
starih istočnjaka, posljednjim od četiri razdoblja na koje 
se dijeli manvantara . 2 Njegova podjela trebala bi se po¬ 
dudarati sa svršetkom istoga razdoblja. 

Govorili smo prije o sličnostima u svim tradicijama 
koje se tiču nečega što je izgubljeno ili skriveno, a prika¬ 
zuje se različitim simbolima. Kada to uzmemo u opće¬ 
nitom smislu, ono što se odnosi na čitavo čovječanstvo 
na zemlji tiče se upravo na uvjete u Kali-yugi. Trenuta¬ 
čno razdoblje je, dakle, razdoblje pomračenja i zbrke . 3 
Stanje u njemu je takvo kakvo jest, ustrajući na njemu, 

inicijacijska spoznaja nužno mora ostati skrivena, otu¬ 
da “tajnovita” narav takozvane “povijesne” antike (koja 
ipak ne seže do početka ovoga razdoblja ) 4 i tajnih or¬ 
ganizacija svih naroda: organizacija koje nude djelatnu 
inicijaciju ondje gdje još postoji neki istinski tradicional¬ 
ni nauk, no koje nude samo sjenu, jer je duh toga nauka 
prestao oživljavati simbole koji su tek vanjska repre¬ 
zentacija. Tomu je tako, između ostaloga, i stoga što je 
sva svjesna veza s duhovnim središtem svijeta završila 
prekidom, a to je najvlastitiji smisao gubitka tradicije. 
Sto se tiče ovoga ili onoga posebnog sekundarnog du¬ 
hovnoga središta, on gubi izravnu i djelatnu vezu s naj¬ 
višim središtem. 

Valja nam, dakle, govoriti, kao što smo već kazali, 
o nečemu što je prije skriveno, nego doista izgubljeno, 
jer to nije izgubljeno za sve te ga neki još u potpunosti 
posjeduju. I, ako je tomu tako, drugi uvijek imaju mo¬ 
gućnost da to pronađu ako na primjeren način traže, tj. 
tako da njihova namjera bude vođena skladnim trepe¬ 
renjem koje izaziva zakon “složnih djelovanja i reakci¬ 
ja ” 5 i koje bi ga moglo postaviti u djelatnu duhovnu 
komunikaciju s najvišim središtem . 6 Ta usmjerenost 
namjere u svim tradicionalnim oblicima ima svoje sim¬ 
boličke prikaze. Htjeli bismo govoriti o ritualnoj orijen¬ 
taciji: ona je, zapravo, smjer prema duhovnom središtu 
koje je, kakvo god bilo, uvijek slika istinskoga “Središta 
svijeta ”. 7 No, u mjeri u kojoj napredujemo u Kali-yugi, 
jedinstvo s tim središtem je sve zatvorenije i skriveni¬ 
je, postaje sve teže, dok istodobno sve malobrojnijima 

postaju sekundarna središta koja ga izvanjski predsta¬ 
vljaju. 8 Pa ipak, kada to razdoblje završi, tradicija bi se 
trebala iznova očitovati u svojoj cjelini, jer početak svih 
manvantara, koje se podudaraju s krajem prethodnih, za 
zemaljsko čovječanstvo nužno podrazumijeva povratak 
u “prvobitno stanje”. 9 

Svaka svjesno uspostavljena veza sa središtem sred¬ 
stvima uobičajene organizacije u Europi je raskinu¬ 
ta, a tomu je tako već nekoliko stoljeća. Taj raskid nije 
izvršen jednim potezom, nego u više stupnjeva koji su 
uslijedili jedan za drugim. 10 Prvi od tih stupnjeva seže 
do početka 14. stoljeća. Ono što smo već kazali drugdje 
povodom viteških redova može olakšati razumijevanje 
da je jedna od njihovih glavnih uloga bila osigurati ko¬ 
munikaciju između Istoka i Zapada, komunikaciju čija 
se uloga može shvatiti napomenemo li da se središte o 
kojemu ovdje govorimo oduvijek opisivalo, barem što 
se tiče “povijesnih” vremena, kao da je smješteno na 
Istoku. Nakon uništenja templarskoga reda, istu vezu 
nastavit će čuvati rozenkrojceri ili oni kojima bi kasnije 
trebali dati to ime, pa makar i prikriveno. 11 Renesan¬ 
sa i reformacija obilježavaju novu kritičku fazu, a na¬ 
posljetku, po onomu na što po svemu sudeći ukazuje 
Saint-Yves, potpuni raskid se podudara s VVestfalskim 
ugovorom kojim 1648. završava Tridesetogodišnji rat. 
No, zanimljivo je primijetiti kako više autora potvrđuje 
da su, odmah nakon Tridesetogodišenjega rata, pravi 
rozenkrojceri napustili Europu i povukli se u Aziju. U 
tome pogledu mi podsjećamo da je rozenkrojcerskih 

adepata bilo dvanaest, kao i članova najužega kruga 
Agarte, te u skladu sa zajedničkim ustrojem tolikih du¬ 
hovnih središta oblikovanih po slici onoga najvišega. 

Polazeći od toga posljednjeg razdoblja, polog djela¬ 
tne inicijacijske spoznaje više doista ne čuva nikakva 
zapadna organizacija. I Swedenborg izjavljuje da otada 
“izgubljenu Riječ” valja tražiti među tibetanskim i tar- 
tarskim mudracima. Anne Catherine Emmerich je, pak, 
imala viziju tajnovitoga mjesta koje ona naziva “Plani¬ 
nom proroka” i koje smješta u ista područja. Podsjeti¬ 
mo i na fragmentarne informacije koje je gospođa Bla- 
vackaja sakupila o toj temi, koje su u nje izrodile ideju 
“Velikog bijelog trijema” koji više ne bismo mogli na¬ 
zvati slikom, nego naprosto imaginarnom karikaturom 
ili parodijom Agarte. 1 * 

Prema izvješćima g. Ossendowskoga, “Kralj svije¬ 
ta” se pojavljivao više puta, u Indiji i Sijamu, “blagosli¬ 
vljajući narod zlatnom jabukom okrunjenom janjetom”. 
Ta pojedinost dobiva svoje puno značenje kada je uspo¬ 
redimo s onim što Saint-Yves kaže o “ciklusu Janjeta 
i Ovna”. 1 S druge strane, koja je još važnija, postoji u 
kršćanskoj simbolici bezbroj prikaza Jaganjca na plani¬ 
ni s koje se spuštaju četiri rijeke, očito istovjetne četiri¬ 
ma rijekama zemaljskoga raja. 2 Rekli smo, dakle, da je 
Agarta prije početka Kali-yuge nosila neko drugo ime, 
a to ime bilo je Paradeša koje na sanskrtu znači “najviša 
zemlja”, što se primjenjuje na duhovno središte u naji- 
zvrsnijemu smislu, opisujući se i kao “srce svijeta”. Iz te 
su riječi Kaldejci izveli Pardes, a zapadnjaci Paradis. To 
je izvorni smisao potonje riječi i s time bi naposljetku 
trebalo postati jasno zašto smo prije kazali da je ono o 
čemu je ovdje riječ uvijek, u ovom ili onom obliku, isto¬ 
vjetno Pardesu iz židovske kabale. 

S druge strane, povodom onoga što smo objašnjavali 
o simbolizmu “pola”, također je lako vidjeti da je plani¬ 
na zemljaskoga raja istovjetna “polarnoj planini” o kojoj 
pod različitim imenima govore gotovo sve tradicije: već 

smo spomenuli Meru u Hindusa i Alborj u Perzijanaca 
kao i Montsalvat iz zapadnjačke legende o Gralu, no, na¬ 
vodimo isto tako arapski Qap pa čak i grčki Olimp koji u 
više pogleda ima isto značenje. Uvijek se radi o podru¬ 
čju koje je poput zemaljskoga raja postalo nedostupno 
običnim ljudima, smještenom izvan svih očekivanih ka¬ 
taklizmu koji uznemiruju ljudski svijet na kraju određe¬ 
nih cikličkih razdoblja. To područje je istinska “najviša 
zemlja”. Prema nekim vedskim i avestičkim tekstovima 
njezin je položaj isprva bio polaran u doslovnom smi¬ 
slu riječi, no, kakav joj god bio položaj u različitim povi¬ 
jesnim razdobljima čovječanstva na zemlji, ona uvijek 
ostaje polama u simboličkom smislu, jer bitno predsta¬ 
vlja čvrstu os oko koje se sve okreće. 

Planina, naravno, predstavlja “središte svijeta” prije 
Kali-yuge, tj. dok je na neki način bilo otvoreno, a ne u 
podzemlju. To razdoblje odnosi se na nešto što bismo 
mogli nazvati njegovom normalnom situacijom, mimo 
mračnoga razdoblja čiji posebni uvjeti podrazumijevaju 
neku vrstu preokreta uspostavljenog poretka. Treba k 
tomu dodati da, osim tih razmatranja koja se odnose 
na cikličke zakone, simboli planine i spilje imaju svoje 
dublje razloge, a između njih postoji istinsko nadopu- 
njavanje. 4 Spilja osim toga može biti smještena unutar 
same planine ili neposredno podno nje. 

Postoji još simbola koji u starim tradicijama predsta¬ 
vljaju “središte svijeta”. Jedan od najpoznatijih je možda 
omfalos koji podjednako nalazimo u gotovo svih naro¬ 
da. 5 Grčka riječ omfalos označava “pupak”, ali i općenito 

svako središte te posebice glavinu na kotaču. Riječ nabhi 
na sanskrtu ima sličnu uporabu, a tako je i s izvedeni¬ 
cama iz istoga korijena nab i nav 6 u keltskim i german¬ 
skim jezicima. U galskom pak riječ nav ili naf, koja je 
očito istovjetna ovim potonjima, znači “poglavar” i pri¬ 
mjenjuje se na samoga Boga. Tu se dakle izražava ideja 
središnjega Načela. 7 Smisao glavine u tome pogledu 
ima posve osobitu važnost, jer je kotač posvuda simbol 
svijeta koji se okreće oko čvrste točke, simbola koji valja 
usporediti sa svastikom, no u njoj nije prikazana kružni¬ 
ca koja predstavlja očitovanje tako da je samo središte 
izravno prikazano: svastika ne preuzima oblik svijeta, 
nego djelovanja Načela na taj svijet. 

Simbol omfalosa mogao bi biti smješten na mjestu 
koje je naprosto središte određenoga područja, i to du¬ 
hovno središte prije nego zemljopisno, ma koliko se to 
dvoje moglo u pojedinim slučajevima poklapati. No, da 
bi to bilo moguće, to bi mjesto za stanovnike određe¬ 
noga područja doista morala biti vidljiva slika “sredi¬ 
šta svijeta” dok bi tradicija svojstvena tom narodu bila 
tek prilagodba prvobitne tradicije obliku koji bi više 
odgovarao njegovu mentalitetu i egzistencijalnim uvje¬ 
tima. Općenito je poznat omfalos iz delfskoga hrama. Taj 
je hram doista bio duhovno središte stare Grčke i, 8 ne 
ustrajući na svim razlozima koji bi mogli opravdati tu 
tvrdnju, napominjemo tek da se ondje dva puta godi¬ 
šnje okupljalo vijeće Amfiktiona, sastavljeno od pred¬ 
stavnika svih helenskih zemalja koji su, uostalom, činili 
jedinu djelatnu vezu između tih naroda, povezanost 

čija je snaga počivala upravo u njezinoj bitno tradicio¬ 
nalnoj naravi. 

Materijalni prikaz omfalosa uglavnom je bio jedan 
sveti kamen, ono što često nazivamo “betyl”. Čini se 
da potonja riječ dolazi od hebrejskoga Beith - El, “Božja 
kuća”, isto ime koje je Jakov dao mjesto na kojemu mu 
se Gospodin ukazao u snu: “I Jakov se probudi iz sna i 
kaže: ‘Ovdje sigurno prebiva Gospodin, a ja to nisam 
znao.’ On se prestraši pa kaže:’ Neka to mjesto bude 
strahovito! To je kuća Božja i vrata Nebeska.’ I Jakov se 
rano ujutro ustade, uzme kamen koji mu je služio kao 
uzglavlje, uspravi ga kao stup i po vrhu ga polije uljem 
(kako bi ga posvetio). I dade tome mjestu ime Beith - El, 
no prvo ime tog mjesta bijaše Luz ”. 9 Značenje riječi luz 
objasnili smo prije, no, s druge strane, također se go¬ 
vori da je Beith - El, “Božja kuća” postalo kasnije Beith 
- Eehem, “kuća kruha”, gradić u kojemu je rođen Krist. 10 
Simbolički odnos između kruha i kamena bio bi k tomu 
vrijedan pozornosti. 11 Još valja napomenuti da se ime 
Beith - El ne primjenjuje samo na mjesto, nego i na sam 
kamen: “I ovaj kamen koji sam uzdignuo kao stup bit 
će kuća Božja!” 12 Taj kamen, dakle, mora postati upravo 
“božansko obitavalište” ( miškan), slijedimo li opise koji 
će biti iznijeti kasnije o tabemakulu, tj. sjedištu šekine. 
Sve se to, naravno, veže uz pitanje “duhovnih upliva” 
(berakoth) te, kada govorimo o “kultu kamena” koji je 
bio zajednički mnogim starim narodima, treba znati da 
se taj kult nije obraćao kamenju, nego Božanstvu čije je 
ono bilo prebivalište. 

Kamen koji prikazuje omfalos mogao je imati oblik 
stupa, kao Jakovljev kamen. Vrlo je vjerojatno da su u 
keltskih naroda neki menhiri imali to značenje. Oko 
toga kamenja okupljali su se i proroci, kao u Delfima, 
što se lako objašnjava time da se smatralo božanskom 
nastambom. “Kuća Božja” se, uostalom, prirodno izje¬ 
dnačuje sa “središtem svijeta”. Omfalos se također pri¬ 
kazivao kao kamen u obliku stošca, kao jajolik i crni Ki- 
belin kamen. Stožac podsjeća na svetu planinu, simbol 
“Pola” ili “Osovine svijeta”. Što se tiče jajolika oblika, on 
se izravno odnosi na drugi veoma važan simbol - na 
“Jaje svijeta”. 13 Još valja dodati da se omfalos, osim što je 
najčešće bio prikazivan u kamenu, katkada prikazivao 
kao brežuljak, kao neka vrsta humka koji je slika svete 
planine. Tako su se u Kini, u središtu svakoga kraljev¬ 
stva ili feudalne države nekada podizali humci u obli¬ 
ku četverostrane piramide načinjene od zemlje iz “pet 
područja”: četiri strane bile su četiri stožerne točke, a 
vrh samo središte. 14 Osobito je zanimljivo da tih “pet 
područja” nalazimo u Irskoj gdje je “zaglavni kamen” 
slično uzdignut u središtu svakoga područja. 15 

Irska među keltskim zemljama zapravo nudi naj¬ 
više podataka koji se tiču omfalosa. Ona je nekada bila 
podijeljena na pet kraljevstava od kojih se jedno zvalo 
Mide (što je u angliciziranom obliku ostalo kao Meath) 
što je stara keltska riječ medion, “sredina”, istovjetna s 
latinskom medius .' 6 To kraljevstvo Mide, koje obuhvaća 
dijelove uzdigute iznad četiri druga teritorija, postalo 
je doživotnim prebivalištem najvišega irskoga kralja 


Omfalos i sveto kamenje 


kojemu su bila podvrgnuta ostala četiri. 17 U Ushnaghu, 
koji dosta točno predstavlja središte zemlje, podignuta 
je golema stijena nazvana “pupkom zemlje” koju doda¬ 
tno opisuje ime “kamen udjela” ( ailna-meeran ) jer je obi¬ 
lježavao mjesto gdje su se unutar kraljevstva Mide po¬ 
dudarale crte razdvajanja četiri prvobitna kraljevstva. 
Jednom godišnje, prvoga svibnja, održavao bi se opći 
skup sličan godišnjem okupljanju druida u “središnjem 
posvećenom mjestu” ( medio - lanon ili medio - nemeton) 
u Gaulu, zemlji Carnuta. Nameće se isto tako sličnost sa 
skupom Amfiktiona u Delfima. 

Ta podjela Irske na četiri kraljevstva, s dodatnim sre¬ 
dišnjim područjem koje je bilo prebivalište vrhovnoga 
poglavara, nadovezuje se na vrlo stare tradicije. Irsku 
su radi toga nazivali “otokom četiriju Gospodara”, 18 me¬ 
đutim, taj se naziv, kao uostalom i “zeleni otok” ( Erin ), 
prethodno rabio za jednu daleko raščlanjeniju zemlju, 
danas nepoznatu, možda i nestalu, Ogygie ili radije Titu¬ 
le ko ja je bila jedna od glavnih duhovnih središta, ako 
svojedobno nije bila i glavno. Sjećanje na taj “otok če¬ 
tiriju Gospodara” seže sve do kineske tradicije što po 
svemu sudeći nikada nije bilo napomenuto. Evo jednog 
taoističkog teksta koji to potkrepljuje: “Car Yao dao si je 
mnogo truda i smatrao je da vlada najbolje što je mogu¬ 
će. Nakon posjeta četirima Gospodarima na dalekom 
otoku Kou-che (nastanjenom “istinskim ljudima”, chen- 
jen, tj. ljudima koji su reintegrirani u “prvobitno stanje”) 
shvatio je da se posve iskvario. Ideal je ravnodušnost 
(ili bolje, oslobođenje u “nedjelatnoj” aktivnosti) nadčo- 

vjeka 19 koji pušta da se kozmički kotač okreće.” 20 “Četiri 
Gospodara” izjednačuju se s druge strane s četiri Ma- 
haradže ili “velika kralja” koji po indijskoj i tibetanskoj 
tradiciji predsjedaju središtem na svetoj planini. Oni se 
istodobno podudaraju s elementima: najviši, peti Go¬ 
spodar predstavlja eter ( akasha), “kvintesenciju” (quinta 
essentia) u hermetičara, primordijalni element iz kojega 
nastaju ostala četiri. 21 Slične predaje nalazimo i u sre¬ 
dnjoj Americi. 


Deseto poglavlje 


Imena i simbolički prikazi duhovnih središta 


Što se tiče “najviše zemlje” mogli bismo navesti još 
mnogo drugih sukladnih tradicija. Posebice je poznato 
drugo ime, vjerojatno još starije od Paradeša. To ime je 
Tula iz kojeg su Grci izveli T/iu/e. Kao što ćemo vidjeti, ta 
je Thula vjerojatno bila istovjetna prvome “otoku četiri¬ 
ju Gospodara”. Također valja primijetiti da je ime Tula 
bilo pripisivano mnogim različtim područjima jer ga još 
i danas podjednako nalazimo kako u Rusiji tako i u sre¬ 
dnjoj Americi. Nedvojbeno moramo uzeti u obzir da je 
svako od tih područja u nekom manje ili više dalekom 
dobu bilo sjedište duhovne moći koja je bila stanovito 
očitovanje prvobitne Tule. Poznato je da meksička Tula 
svoje podrijetlo duguje Toltecima. Oni su, kaže se, došli iz 
Aztlana, “zemlje usred voda”. Očito je riječ o Atlantiku, 
a ime Tula dolazi iz pradomovine Tolteka. Središte koje¬ 
mu su to ime dali moralo je, barem u stanovitoj mjeri, 
zamijeniti ono na nestalome kontinentu. 1 Pa ipak, valja 
razlikovati atlantsku Tulu i onu hiperborejsku, a upra¬ 
vo potonja predstavlja prvo i najviše središte svekolike 
tekuće manvantare. Ona je bila istinski “sveti otok” i, kao 
što smo prije kazali, njezin je položaj od početka bio do¬ 
slovce polaran. Svi ostali “sveti otoci” koji su nosili ime 

istoga značenja bili su tek njegove slike. A to se odnosi 
čak i na duhovno središte atlantske tradicije koja upra¬ 
vlja samo jednim sekundarnim povijesnim ciklusom 
unutar manvantare . 2 

Riječ Tula na sanskrtu znači “ravnoteža” te posebice 
označava zodijački znak toga imena. Po jednoj kineskoj 
tradiciji, međutim, nebeska ravnoteža isprva je bila Ve¬ 
liki medvjed. 3 Ta je opaska od golemog značenja jer je 
simbolizam koji se veže uz Velikoga medvjeda po pri¬ 
rodi najuže povezan sa simbolizmom Pola. 4 Razmatra¬ 
nje toga pitanja zahtijevalo bi zasebnu studiju, stoga se 
njime ovdje nećemo baviti. 5 Valjalo bi također istražiti 
odnos između polarne i zodijačke ravnoteže. Potonja se 
smatra “znakom Suda”, a ono što smo prethodno, u po¬ 
gledu Melkisedeka, kazali o ravnoteži kao obilježju pra¬ 
vednosti, može pomoći u razumijevanju njegova imena 
kao oznake najvišega duhovnog središta. 

Tula se još zvala “bijelim otokom”, a kazali smo da 
bijela boja predstavlja duhovni autoritet. U američkim 
tradicijama Aztlan za simbol ima bijelu planinu, no ta 
se slika najprije rabila za hiperborejsku Tulu i “polarnu 
planinu”. U Indiji se “bijeli otok” (shiveta - dwipa) koji 
se općenito smješta u daleke sjeverne predjele 6 smatra 
“prebivalištem blaženih” što se, očevidno, izjednačuje 
sa “zemljom živih”. 7 Postoji međutim jedna očita iznim¬ 
ka: keltske tradicije govore o “zelenom otoku” kao “oto¬ 
ku svetaca” ili “otoku blaženika”, 8 no u središtu toga 
otoka uzdiže se “bijela planina” koju, kažu, ne mogu 
dosegnuti vode potopa, 9 a čiji je vrh grimizne boje. 10 Ta 

“sunčeva planina”, kako se još naziva, isto je što i Meru: 
Meru je također “bijela planina” opasana zelenim poja¬ 
som jer je smješten usred mora, 11 a na njegovu vrhu sja 
svjetlosni trokut. 

Opisu duhovnih središta kao “bijeloga otoka” (ozna¬ 
ka koja se, ponavljamo, mogla rabiti, kao i druge, za 
sekundama središta, a ne isključivo za najviše središte 
kojemu bi ponajprije odgovaralo) valja nadodati imena 
mjesta zemalja ili gradova koji izražavaju istu ideju bje¬ 
line. Takvih imena ima podosta, od Albiona i Albanije 
preko Albe Longe, iz koje nastaje Rim, i drugih drevnih 
gradova koji su mogli nositi isto ime. 12 Ime grada Argos 
u Grka ima isto značenje. 13 Smisao tih imena postat će 
mnogo jasniji dalje u ovoj knjizi. 

Valja napomenuti još nešto o prikazima duhovno¬ 
ga središta kao otoka koji k tomu obuhaća i “svetu pla¬ 
ninu”. Naime, ako su takvi lokaliteti doista postojali 
(premda sve “svete zemlje” nisu otoci) oni su istodobno 
morali imati i simboličko značenje. Same povijesne či¬ 
njenice, povrh svega one iz povijesti svetoga, na svoj 
način zapravo prevode istine višega reda na osnovi 
zakona podudarnosti koji je sam temelj simbolizma i 
sve svjetove sjedinjuje u potpuni i sveopći sklad. Ideja 
koju priziva spomenuta slika bitno je ideja “stabilnosti” 
na koju smo ukazali kao obilježje Pola: otok ostaje ne¬ 
pokretan usred neprestanog zapljuskivanja valova, pri 
čemu je zapljuskivanje slika vanjskoga svijeta. A valja 
nam prijeći “more strasti” da bismo stigli do “planine 
spasa”, do “svetišta mira”. 14 

Lokalizacija duhovnih središta 


U onome što smo malo prije kazali posve smo 
ostavili po strani pitanje stvarne lokalizacije “najviše 
zemlje”, vrlo složeno pitanje, a k tomu od drugotne va¬ 
žnosti sa stajališta koje nas je zanimalo. Po svemu sude¬ 
ći, možemo smatrati da je bilo više lokalizacija koje su 
slijedile jedna za drugom, prema različitim ciklusima 
koji su podciklusi velikoga ciklusa zvanoga manvantara. 
Uzmemo li, uostalom, njihov skup na neki način s onu 
stranu vremena, opazit ćemo hijerarhijski poredak tih 
lokalizacija koji odgovara uspostavi tradicionalnih obli¬ 
ka koji su, pak, tek prilagodbe primordijalne tradicije 
koja prevladava svekolikom manvantarom. S druge stra¬ 
ne, podsjećamo da je ona mogla istodobno imati, osim 
glavnoga središta, više drugih središta koji se na ovaj 
nadovezuju, koji su poput njegove slike, i to je izvor 
zbrke koju je lako izazvati tim više što su ta sekundama 
središta najizvanjskija, a time i vidljivija od glavnoga. 1 

U potonjemu smo već opazili sličnost Lhase, sjedišta 
lamaizma, s Agartom. Sada dodajemo da samo na Za¬ 
padu poznajemo još barem dva grada čiji topografski 
ustroj od početka sadrži slična obilježja: Rim i Jeruza¬ 
lem (već smo prije vidjeli da je potonji doista bio vidlji- 

va slika zagonetnoga Melkisedekova Salema). Kao što smo 
prije kazali, u davnini je postojalo znanje o nečemu što 
bismo mogli nazvati svetom geografijom: položaj gra¬ 
dova i hramova nije bio slučajan, nego određen po veo¬ 
ma preciznim zakonima. 2 Tako možemo naslutiti veze 
koje su ujedinjavale “svećeničko i kraljevsko umijeće” s 
umijećem graditelja, 3 radi čega su stari cehovi njegovali 
istinsku inicijacijsku tradiciju. 3 Između utemeljenja ne¬ 
kog grada i uspostave nekog nauka (ili novog tradicio¬ 
nalnog oblika kao rezultata prilagodbe danim uvjetima 
vremena i mjesta) postojao je odnos u kojemu je prvi 
često uziman kao simbol drugoga. 4 Pri odlučivanju o 
smještaju nekoga grada koji je u ovome ili onome vidu 
trebao postati metropolom jednoga dijela svijeta, valja¬ 
lo je biti osobito obziran. A imena tih gradova, kao i ono 
što se odnosi na okolnosti njegova utemeljenja, zaslužu¬ 
ju da ih se s toga stajališta pažljivo istraži. 5 

Ne osvrćući se na razmatranja koja se tek neizravno 
tiču naše teme, recimo još da je središte od vrste o kojoj 
smo govorili postojalo na Kreti u predhelensko doba 6 
te više njih, po svemu sudeći, u Egiptu, koji su uteme¬ 
ljeni jedan za drugim u uzastopnim razdobljima, poput 
Memfisa i Tebe . 7 Ime potonjega, ujedno i ime jednoga gr¬ 
čkoga grada, kao oznaka duhovnoga središta osobito 
zaokuplja našu pozornost radi svoje očite sličnosti sa 
židovskom Thebah tj. s arkom iz vremena Potopa. Ona 
je još jedna slika najvišega središta, a takvom se sma¬ 
tra jer jamči očuvanje tradicije takoreći u povojima i u 
prijelaznome razdoblju koje je poput intervala između 

dva ciklusa obilježenoga kozmičkom kataklizmom, 
koja uništava prethodni svijet da bi napravila mjesto za 
novi. 8 Noina biblijska uloga slična je onoj koju u hindui¬ 
stičkoj tradiciji igra Satyavrata koji potom, pod imenom 
Vaivasiuata, postaje današnji Manu. Valja, međutim, na¬ 
pomenuti da, dok se potonja tradicija odnosi na početak 
tekuće manvantare, biblijski potop označava tek početak 
jednoga drugog, manjega ciklusa koji se uzima kao dio 
manvantare: 9 ne radi se o istom događaju, nego o dva 
slična događaja. 10 

Ovdje vrijedi napomenuti i ponešto o odnosu izme¬ 
đu arke i duge, na koji upućuje biblijski tekst pojavom 
duge nakon potopa, kao znaka saveza između Boga i 
zemaljskih stvorenja. 11 Za vrijeme potopa arka pluta na 
oceanu donjih voda, a duga se u trenutku obilježavanja 
ponovne uspostave poretka i svekolike obnove poja¬ 
vljuje “u oblacima” tj. u području nebeskih voda. Riječ 
je, dakle, o analognome odnosu u najužemu smislu rije¬ 
či, odnosno, o komplementarnosti dviju izvrnutih slika: 
luk arke okrenut je prema dolje, luk duge prema gore, 
a njihovo jedinstvo, kao polovice kruga, čini potpun 
kružni ili cikličan oblik. 12 Taj oblik je, zapravo, potpun 
od početka ciklusa: on je okomit presjek kruga čiji je 
vodoravan presjek prikazan kružnim pojasom zemalj¬ 
skoga raja 13 koji je, pak, križno podijeljen četirima rije¬ 
kama poteklima iz “polarne planine”. 14 Obnova mora 
nastupiti na koncu istoga ciklusa, no u slici nebeskoga 
Jeruzalema krug je zamijenjen kvadratom, 15 što upuću¬ 
je na ono što su hermetičari simbolično opisivali kao 

“kvadraturu kruga”: krug koji predstavlja razvoj mogu¬ 
ćnosti širenjem prvobitne i središnje točke, preobražava 
se u kocku kada se taj razvoj dovrši i kada se postigne 
konačna ravnoteža ciklusa. 16 


78 


Dvanaesto poglavlje 


Nekoliko zaključaka 


Iz svjedočanstva svih suglasnih tradicija lako ćemo 
zaključiti da postoji jedna “sveta zemlja” u najizvrsnije- 
mu smislu riječi, prototip svih “svetih zemalja”, duho¬ 
vno središte kojemu su podvrgnuta sva ostala središta. 
“Sveta zemlja” je i “zemlja svetih”, “zemlja blaženih”, “ze¬ 
mlja živih”, “zemlja besmrtnosti”. Svi su ti izrazi jednaki 
te im još valja pridružiti naziv “čista zemlja” 1 koji Platon 
rabi upravo za “boravište blaženih”. 2 Obično se to bora¬ 
vište smješta u “nevidljivi svijet”, no, želimo li shvatiti o 
čemu je riječ, ne smijemo zaboraviti ni same “duhovne 
hijerarhije” o kojima također govore sve tradicije, a koje 
zapravo predstavljaju inicijacijske stupnjeve. 3 

U tekućem razdoblju našega zemaljskog ciklusa tj. u 
Kali-yugi, taje “sveta zemlja”, koju štite čuvari skrivajući 
je od svjetovnih pogleda jamčeći ipak nekakve vanjske 
odnose, zapravo nevidljiva, nedostupna, ali samo za 
one koji nisu ovlašteni da do nje dopru. Trebamo li, sto¬ 
ga, njezinu lokalizaciju u određenom području smatrati 
doslovce ili samo simbolički stvarnom ili možda oboje 
istodobno? Na to ćemo pitanje jednostavno odgovoriti 
da za nas same zemljopisne činjenice, kao uostalom i 
one povijesne i ostale, imaju simboličku vrijednost čime 

im se očevidno ne oduzima ništa od njihove vlastite 
zbiljnosti, kao činjenicama, nego im se, osim te neposre¬ 
dne zbiljnosti, dodjeljuje veće značenje. 4 

Daleko od toga da smo kazali sve što se ima za 
kazati o temi kojom smo se bavili u ovoj studiji, i sli¬ 
čnosti koje smo iznijeli zasigurno ukazuju na mnoge 
druge sličnosti. Međutim, sigurno smo kazali mnogo 
više nego što je do sada bio slučaj. Možda će neki biti u 
iskušenju da nam to predbace. Smatramo, međutim, da 
nema osnove za predbacivanje, u uvjerenju kako ovdje 
nema ničega o čemu bi valjalo šutjeti, premda smo mi u 
manjoj mjeri od koga drugoga raspoloživi za osporava¬ 
nje pitanja prikladnosti javnoga izlaganja stvari koje su 
ponešto neobične naravi. Što se toga pitanja prikladno¬ 
sti tiče, ograničit ćemo se na ovu kratku primjedbu: u 
okolnostima u kojima danas živimo događaji se odvija¬ 
ju takvom brzinom da postoje mnoge stvari čiji uzroci 
nisu neposredno vidljivi, i čije su primjene prilično, ako 
ne i posve nepredvidljive. Želimo se uzdržati od svega 
što bi, izbliza ili izdaleka, nalikovalo “proročanstvima”. 
Smatramo ipak prikladnim za kraj navesti rečenicu Jo- 
sepha de Maistrea 5 koja danas vrijedi u većoj mjeri nego 
prije stotinu godina: “Moramo biti spremni za jedan be¬ 
skrajan događaj božanskoga reda kojemu se primičemo 
brzinom koja zapanjuje sve promatrače. Neumoljivi 
proroci najavljuju da je to vrijeme već nastupilo.” 


Bilješke 


Poglavlje I 

1 Drugo izdanje, 1949. 

2 Les Fils de Dien, str. 236,236-2367, 272; Le Spiritisme dans 
le Monde, str.27-28. 

3 Moramo u tome pogledu kazati da su “ patnički” narodi, 

od kojih su Bohemijanci jedan od najzanimljivijih pri¬ 
mjera, veoma zagonetni te zahtijevaju da ih se pozorno 
istraži. 

4 Dr. Arturo Reghini napomenuo nam je da bi to moglo 
biti povezano s timor panicus koji su poznavali stari na¬ 
rodi. Ta nam se sličnost čini vrlo vjerojatna. 

5 Protivnici g.Ossendowsskog htjeli su objasniti istu činje¬ 
nicu pretpostavljajući da je u rukama imao ruski prije¬ 
vod Indijske misije, prijevod čije je postojanje više nego 
problematično jer ga nisu poznavali čak ni nasljednici 
Saint-Yvesa. G. Ossendowskom se također predbacu¬ 
je da piše Om dok Saint-Yves piše Aum. No, ako Aum 
predstavlja svetu jednosložnu riječ rastavljenu na svo¬ 
je osnovne elemente, ipak je Om pravilna transkripcija 
koja odgovara pravilnom izgovoru, u obliku u kojemu 
se izgovara u Indiji i Tibetu. Ta je pojedinost dostatna za 
procjenu kompetencije nekih kritičara. 

6 G. Ossendowski, koji ne zna da se radi o aerolitu, neke 
pojave, poput pojave znakova na njegovoj povrišini, po- 

kušava objasniti pretpostavkom da je riječ o nekoj gli¬ 
nenoj ploči. 

7 Bilo je također zanimljivih sličnosti s lapsit exilis, kame¬ 
nom palim s neba na kojemu su se u stanovitim okol¬ 
nostima pojavljivali natpisi i koji se poistovjećivao s 
Gralom u inačici VVolframa von Eschenbacha. Ono što 
stvar čini još zanimljivijom jest da je po istoj toj inačici 
Gral naposljetku bio prenesen u “Kraljevstvo svećeni¬ 
ka Ivana” koje su neki htjeli izjednačiti s Mongolijom, 
a zapravo se niti jedna geografska lokalizicacija ne tre¬ 
ba doslovce shvatiti (usp. L’Esoterisme de Dante, 1957, 
str.35-36 i dalje). 

8 Bili smo jako začuđeni kada smo nedavno doznali da 
neki ovu knjigu smatraju “svjedočanstvom” u korist 
osobe čije nam je postojanje, u vrijeme kada smo je pisa¬ 
li, bilo posve nepoznato. U potpunosti poričemo svaku 
tvrdnju takve vrste, s koje god strane dolazila, jer je riječ 
isključivo o iznošenju podataka o tradicionalnom sim¬ 
bolizmu te apsolutno nema nikakve veze s bilo kakvim 
“personifikacijama”. 


Poglavlje II 

1 Minos je u Grka bio istodobno zakonodavac živima i su¬ 

dac mrtvima. U hinduističkoj predaji te dvije funkcije 
pripadaju odvojeno Manuu i Yami, no tu dvojicu se obi¬ 
čno predstavlja kao braću blizance što ukazuje na to da 
se radi o podvostručenju jedinstvenoga načela uobliče¬ 
na u dva različita gledišta. 

2 To sjedište “sunčeve dinastije”, smatramo li ga simboli¬ 
čnim, možemo usporediti s rozenkrojcerskom “tvrđa¬ 
vom Sunca” i, također, s Campanellinim “Gradom Sun¬ 
ca”. 

Taj naziv “brahmanska crkva” u Indiji se zapravo nije ni¬ 
kada rabio osim u krivovjemoj sljedbi i posve modernoj 
Brahma Samaj sljedbi nastaloj početkom 19. stoljeća pod 
europskim i osobito pod protestantskim utjecajem, koja 
se ubrzo podijelila u više suparničkih ogranaka, a danas 
je gotovo posve ugušena. Zanimljivo je primijetiti da je 
jedan od utemeljitelja te sljedbe bio djed velikoga pje¬ 
snika Rabindranatha Tagore. 

Sveti Bernard kaže da je “Ponitfex, kao što upućuje eti¬ 
mologija njegova imena, neka vrsta mosta između Boga 
i čovjeka” ( Tractatus de moribus et officio episcoporum, III, 
9). U Indiji postoji pojam koji se pripisuje džainistima i 
potpuno odgovara latinskom pontifexu: to je Tirthamka- 
ra, doslovce “onaj koji gradi prijelaz ili prolaz”; prolaz o 
kojemu je riječ jest put Otkupljenja ( Moksha ). Tirthamka- 
raja ima dvadeset četiri, kao i staraca iz Apokalipse koji, 
između ostaloga, čine Svećeničko vijeće. 

Po drugom stajalištu, ti su ključevi, svaki za sebe, ključe¬ 
vi “velikih misterija” i “malih misterija”. U nekim prika¬ 
zima Janusa dvije moći simboliziraju se također jednim 
ključem i žezlom. 

Napomenimo u tom pogledu da je društvena organiza¬ 
cija u srednjemu vijeku na Zapadu preslikala ustanovu 
kasta; kler se podudarao s brahmanima, plemstvo s kšatri- 
jama, treći stalež s vaišjama, a robovi sa šudrama. 

Poznato je pitanje “svećenika Ivana” u doba svetoga Luja, 
tijekom Carpinovih i Rubruquisovih putovanja. Ono što 
je zakomplidralo stvar jest da, po nekima, navodno po¬ 
stoje četiri osobe s tim naslovom; na Tibetu (ili Pamiru), 
u Mongoliji, Indiji i u Etiopiji (ova, pak, ima veoma širo¬ 
ko značenje). No, vjerojatno je ovdje samo riječ o različi¬ 
tim prikazima iste moći. Govori se također da je Džingis 
Kan htio napasti kraljevstvo svećenika Ivana, ali ga je 
ovaj odbio bacivši munje na njegovu vojsku. Nakon mu¬ 
slimanskih invazija svećenik Ivan konačno se prestao 
pojavljivati, a izvana će biti prikazivan kao Dalaj-lama. 

8 U središnjoj Aziji, posebice u Turkmenistanu, pronađe¬ 
ni su nestorijanski križevi koji imaju sličan oblik, s vi¬ 
teškim križem u čijemu se središtu na nekima nalazi 
simbol svastike. S druge strane, treba primijetiti da su 
nestorijanci, čije su veze s lamaizmom po svemu sudeći 
neosporne, imali važan utjecaj, iako dosta tajnovit, od 
početaka islama. Sabejci su pak vršili snažan utjecaj na 
arapski svijet u doba bagdadskih kalifa. Smatra se tako¬ 
đer da su upravo kod njih utočište pronašli posljednji 
neoplatonisti, nakon boravka u Perziji. 

9 Na tu smo pojedinost već ukazali u našoj studiji L’Esote- 
risme de Dante. 

10 U starom Rimu, naprotiv, imperator je istodobno bio 
Pontifex Maximus. Muslimanska teorija kalifata također 
sjedinjuje dvije ovlasti, barem u izvjesnoj mjeri, kao i da¬ 
lekoistočna ideja wanga (vidi La grande Triade, poglavlje 
XVII). 

11 Na drugome mjestu obznanili smo postojanje analogije 
između ideje chakravartin i Carstva u Dantea čiji traktat 
De Monarchia u tom pogledu ovdje treba spomenuti. 

12 Kineska tradicija rabi, u posve usporedivom smislu, 
izraz Nepromjenjiva Sredina. Valja napomenuti da se 
prema masonskom simbolizmu Majstori okupljaju u 
Sobi Sredine. 

13 Keltski simbol kotača sačuvan je u srednjem vijeku. Nje¬ 
gove brojne primjere možemo pronaći na romaničkim 
crkvama, a čini se da je i sama gotička rozeta izvedena 
iz njega jer postoji povezanost između između kotača i 
simboličnoga cvijeća, poput ruže na Zapadu i lotosa na 
Istoku. 

14 Isti taj znak nije bio stran ni kršćanskom hermetizmu: u 
starom karmelićanskom samostanu u Loudunu vidjeli 
smo veoma zanimljiv simbol, vjerojatno iz druge polo¬ 
vice 15. stoljeća, u kojemu svastika, zajedno sa znakom ( 
nacrtati znak!!) o kojemu ćemo govoriti kasnije, zauzi- 

ma jedno od najvažnijih mjesta. Korisno je ovom prili¬ 
kom napomenuti da karmelićani, koji su došli s Istoka, 
pripisuju utemeljenje svoga Reda Iliji i Pitagori (kao 
što masonerija svoje utemeljenje pripisuje Salomonu i 
čak Pitagori, što je veoma zanimljiva sličnost). S druge 
strane, neki smatraju da su u srednjemu vijeku imali 
inicijaciju veoma sličnu templarskoj i onoj redovnika iz 
Mercyja. Znamo da su potonji svoje ime dali jednome 
stupnju škotske masonerije o kojem smo dosta govorili 
u L’Esoterisme de Dante. 

15 Ista se primjedba odnosi i na kotač na čije smo pravo 
značenje upravo ukazali. 

16 To navodimo samo kako bismo podsjetili na mnijenje, 
još fantastičnije, koje svastiku smatra primitivnim oru¬ 
đem namijenjenom stvaranju vatre. To što je taj simbol 
ponekad bio povezivan s vatrom, jer poznat kao znak 
Agni, bilo je iz posve drugih razloga. 

17 Korjen dhri bitno izražava ideju stabilnosti. Oblik dhru 
koji ima isti smisao, korijen je riječi Dhruva, sanskrtsko¬ 
ga imena Pola, a neki mu pripisuju i grčko ime za hrast, 
drus. Na latinskom, uostalom, ista riječ robur istodobno 
označava hast i snagu ili čvstoću. U Druida (čije ime se 
možda treba čitati dru - vid, ujedinjujući snagu i mu¬ 
drost) kao i u Dodoni, hrast je predstavljao “drvo svije¬ 
ta”, simbol čvrste osi koja povezuje polove. 

18 Ovdje treba podsjetiti na biblijske tekstove u kojima 
su pravda i mir usko povezani: “Justitia et Pax osculatae 
sunt ” (Psalam 84,11), “Pax opus justitiae” itd... 


Poglavlje III 

1 Postoji inače velika razlika u smislu između “Svijeta” i 
“ovoga svijeta” u toj mjeri da u nekim jezicima za njih 

postoje postoje dva posve odjelita izraza: tako je na 
arapskome "Svijet” el-alam dok je “ovaj svijet” ed-dunyd. 

2 On je, uostalom, najizričitije izjavio, u samome Evanđe¬ 
lju, da nije riječ o miru u smislu u kojemu ga shvaća pro¬ 
fani svijet (Iv 14, 27). 

3 La Kabbale juive, sv. I, str. 503. 

4 Ibid., sv. I, str. 506 - 507. 

5 Vrlo sličan simbolizam izražava i srednjovjekovna figu¬ 
ra “stabla živih i mrtvih” koja je inače u veoma jasnom 
odnosu s idejom “duhovnoga potomstva”. Valja, tako¬ 
đer, napomenuti da se sefirotsko stablo također smatra 
istovjetnim sa “stablom života”. 

6 Bog, po Talmudu, ima dva sjedišta: pravde i milosti. Ta 
dva sjedišta odgovaraju također “tronu” i “prijestolju” 
islamske tradicije. Ova pak, s druge strane, dijeli božan¬ 
ska imena gifatiyah, tj. ona koja izražavaju upravo A da¬ 
hove atribute, na “imena veličanstva” (jalaliyah ) i “imena 
ljepote” ( jamaliyah), što odgovara još jednoj razlici istoga 
reda. 

7 La Kabbale juive, sv. I, str.507. 

8 Po sv. Augustinu i raznim crkvenim očima, desna ruka 
predstavlja istodobno Milost i Dobrotu, a lijeva ruka je, 
ponajprije ona Božja, simbol Pravde. “Ruka pravde” je 
jedno od uobičajenih obilježja kraljevstva. “Ruka koja 
blagoslivlje” znak je svećeničke vlasti, a katkada se uzi¬ 
mala kao Kristov simbol. Taj lik “blagoslivljajuće ruke” 
nalazi se na nekim galskim novčanicima, kao i svastika, 
katkada sa savinutim granama. 

9 To se središte, ili neko od onih uspostavljenih po njego¬ 
voj slici, može simbolički opisati istodobno kao hram 
(svećenički vid koji odgovara miru) i palača ili sud (kra¬ 
ljevski vid koji odgovara pravdi). 

10 Riječ je o dvije polovice zodijačkoga ciklusa čije prikaze 
često nalazimo na portalima srednjovjekovnih crkava u 
ustroju koji mu očito daje isto značenje. 

11 Svi simboli koje ovdje navodimo zahtijevali bi poduže 
objašnjenje. Možda to jednom i učinimo u nekoj drugoj 
studiji. 

12 La Kabbale juive, sv. I, str. 497-498. 

13 Broj za oba ta imena, dobiven zbrajanjem vrijednosti he¬ 
brejskih slova od kojih su sačinjeni, jest 314. 

14 La Kabbale juive, sv. I, str. 492 i 499. 

15 Ibid., sv. I, str. 500-501. 

16 Potonja opaska priziva, naravno, one riječi: “Benedi- 
ctus qui venit in nomine Domini”. Ovo potoonje odnosi 
se na Krista, kojeg Hermin Pastor izjednačava upravo 
s Mihaelom na način koji se nekima može činiti veoma 
neobičnim, no koji ne može začuditi one koji razumiju 
odnos između Mesije i šekine. Krist se također naziva 
“kraljevićem mira”, a on je istodobno i “sudac živima i 
mrtvima”. 

17 Taj je broj sačinjen od imena, osobito od imena Sorath, 
demona sunca, koji je kao takav suprotsavljen anđelu 
Mihaelu. Vidjet ćemo kasnije i jedno drugo značenje. 

18 Prema navodu gosp. Vulliauda, La Kabbale juive, sv. II, 
str. 373. 

19 Dva suprotstavljena vida predstavljaju se osobito s dvi¬ 
je kaducejske zmije. U kšrćanskoj ikonografiji one se 
spajaju u “amfisbeni” zmije s dvije glave od kojih jedna 
predstavlja Krista, a druga Sotonu. 

20 Upozorimo još da se “globus svijeta”, obilježje imperijal¬ 
ne moći ili univerzalne monarhije, često nalazi položen 
u Kristovoj ruci što uostalom pokazuje da je on znak 
duhovnoga autoriteta kao i vremenite moći. 

Poglavlje IV 


1 Gosp. Ossendowski piše Brahytma, Mahytma i Mahynga. 

2 Vidjeli smo prije da je Metatron “anđeo lica”. 

3 Po dalekoistočnoj tradiciji “Nepromjenjiva Sredina” je 
mjesto gdje se očituje “Aktivnost Neba”. 

4 One koje bi takav izraz začudio mogli bismo pitati jesu 
li ikada razmišljali što znači triregtium, tijara s tri krune 
koja je, s ključevima, jedno od glavnih papinskih insi¬ 
gnija. 

5 Govori se također da je Mojsije morao pokriti svoj lice 
koprenom kako bi mogao govoriti narodu koji nije mo¬ 
gao podnijeti njegov sjaj (Jzl 24, 29-35). Riječ je o simbo¬ 
ličnom ukazivanju na nužnost egzoteričke prilagodbe 
mnoštvu. Prisjetimo se u tom pogledu dvostrukoga 
značenja riječi “reveler” što može značiti “skinuti veo”, 
ali i “ pokriti velom”. Isto tako riječ istodobno očituje i 
prekriva mišljenje koje izražava. 

6 To se ime nalazi, na prilično začudan način, čak u sta¬ 
rom kršćanskom simbolizmu ondje gdje, među znako¬ 
vima koji služe prikazivanju Krista, susrećemo jedan 
koji se kasnije smatrao kraticom Ave Maria, ali je prvo¬ 
tno bio ekvivalent onoga znaka koji spaja dva krajnja 
slova grčkoga alfabeta, alfu i omegu, da bi označio da je 
Riječ početak i kraj svega. On je, zapravo, još složeniji 
jer označava početak, sredinu i kraj. Taj znak (ručno ga 
nacrtati!!) zapravo se rastavlja na A V M, tj. na tri latin¬ 
ska slova koja točno odgovaraju trima glavnim elemen¬ 
tima jednosložnice Om (samoglasnik “o” na sanskrtu je 
nastao spajanjem “a” i “u”). Sličnost toga znaka Auni i 
svastike, i jedan i drugi uzimaju se kao Kristovi simboli, 
čini nam se osobito značajnom s točke gledišta koja nas 
zanima. Valja, s druge strane, napomenuti, da taj znak 
predstavlja trojni oblik postavljen u obrnutom smislu 

svojih elemenata, što ga na nekin način čini ekvivalen¬ 
tom “Salomonova pečata”: uzmemo li ovoga u obliku 
(ručno nacrtati!!!) u kojemu horizontalna srednja crta 
precizira opće značenje simbola obilježavajući plan re¬ 
fleksije ili “Vodenu površinu”, vidimo da oba lika sadrže 
isti broj linija te se na koncu razlikuju samo po svome 
ustroju gdje horizontalna linija jednoga lika u drugome 
postaje vertikalna. 

7 Za daleko obimnije izlaganje tih koncepcija o “trima 
svjetovima” obvezni smo uputiti na naša prethodna 
djela, L’Esoterisme dc Dante i L’Homme et son devenir se- 
lon Vedanta. U prvoj knjizi inzistirali smo prije svega na 
podudarnosti tih svjetova koji su zapravo stanja bića, sa 
stupnjevima inicijacije. U drugoj smo posebno ponudili 
cjelovito objašnjenje, sa stajalište čiste metafizike, teksta 
iz Mdndukya upanišad, u kojemu je u potpunosti izložen 
simbolizam koji je ovdje u pitanju. Ono što smo sada 
vidjeli jest njegova posebna primjena. 

8 U poretku univerzalnih načela, funkcija Brahatme se 
odnosi na Išwaru, funkcija Mahatma na Hiranyagarbhu, a 
ona Mahange na Viraj. Njihove zasebne atribucije lako se 
mogu izvesti iz te podudarnosti. 

9 Mandukya upanišad, šruti 6. 

10 Saint-Yves dobro kaže da su “kraljevi-magi došli iz 
Agarte, ne donoseći, međutim, nikakve pojedinosti o toj 
stvari. Imena koja im se obično pripisuju nedvojbeno su 
izmišljena osim možda onoga koji se zove Melkior, na 
hebrejskome “kralj svjetla”, koji je dosta važan. 

11 Hinduistička amrita ili grčka ambrozija (dvije riječi koje 
su etimološki identične), napitak ili hrana besmrtnosti, 
također je bila poznata kao vedska soma ili mazdejska 
haoma. Zimzelena smolasta ili ljepljiva stabla u simbo¬ 
lizmu imaju važnu ulogu. Ponekad se osobito uzimaju 
kao Kristov znak. 

12 Govori se da je Aditya (što potječe od aditi ili “nerazdje¬ 
ljivo”) najprije bilo sedam, tek onda dvanaest, i da im je 
poglavar dakle bio Varuna. Dvanaest Aditya su: Dhatri, 
Mitra, Aryaman, Rudra, Varuna, Surya, Bhaga, Vivaswat, 
Ptišan, Savitri, Tivaštri, Višnu. Oni su isto tako očitova¬ 
nja jedinstvene i nedjeljive biti. Također se govori da se 
na kraju ciklusa simultano javljaju tih dvanaest Sunaca 
vraćajući se potom u u svoje prvotno i bitno jedinstvo 
svoje zajedničke prirode. U Grka se također dvanaest 
olimpskih bogova podudaraju s dvanaest znakova zo¬ 
dijaka. 

13 Simbol na koji upućujemo upravo je onaj koji katolička 
litrugija pripisuje Kristu kada za njega rabi naslov Sol 
Justitiae. “Riječ”je, zapravo, o “duhovnome Suncu”, tj. 
pravome središtu svijeta; a izraz Sol Justitiae odnosi se, 
uostalom, izravno na svojstva Melki-cedeqa. Valja tako¬ 
đer napomenuti da je lav, solama životinja, u antici i 
srednjemu vijeku istodobno znak pravde i snage. Znak 
lava u zodijaku je vlastita kuća sunca. Sunce se sa svojih 
dvanest zraka može smatrati predstavnikom dvanaest 
Aditya. Po drugome gledištu, ako sunce predstavlja Kri¬ 
sta, dvanaest zraka su dvanaest apostola (riječ apostolos 
znači “poslanik” a zrake su “odaslane” od sunca). U bro¬ 
ju dvanaest možemo k tomu vidjeti savršenu prilago¬ 
dbu kršćanstva prvobitnoj tradiciji. 


Poglavlje V 

1 U tome pogledu ovdje također podsjećamo na “izgublje¬ 
nu riječ” Masonerije koja također simbolizira tajne istin¬ 
ske inicijacije. “Potraga za izgubljenom riječju” samo je 
drugi oblik “potrage za Gralom”. To opravdava odnos na 
koji je upozorio povjesničar Henri Martin između “ma¬ 
sonstva svetoga Grala” i masonerije (vidi L’Esoterisme de 
Dante, 1957., str. 35-36). A i objašnjenja koja tu dajemo 

omogućuju nam da shvatimo ono što smo kazali o uskoj 
vezi između simbolizma Grala i “zajedničkoga središta” 
svih inidjacijskih organizacija. 

Ime Longin srodno je s grčkom riječju za koplje, logke (što 
se izgovara lonke). Latinska riječ lancea ima, uostalom, isti 
korijen. 

Ta dva lika ovdje zasebno predstavljaju kraljevsku i svećeničku 
moć. Isto je s Arthurom i Merlinom u ustanovi “okrugloga 
stola”. 

Kazat ćemo samo da je simbolizam često u vezi s “osi svijeta”. 
U tom smislu, krv koja kaplje s koplja ima isto značenje kao i 
rosa koja se javlja na “stablu života”. Znamo uostalom da su 
sve tradicije jednodušne u potvrdi da je vitalno načelo usko 
povezano s krvlju. 

Neki kažu smaragd koji je pao s Luciferove krune, no tu postoji 
zbrka koja potječe otuda što je Lucifer prije svoga pada bio 
“anđeo krune” (tj. Keter, prvi sefira), na hebrejskome Haka- 
triel, ime čiji je broj 666. 

L’Homme et son devenir selon le Vedanta, str. 150 

O tome “prvobitnom stanju” ili “edenskome stanju” vidi L’E- 
soterisme de Dante, 1957, str. 46-48 i 68-70: L’Homme et son 
devenir selon le Vedanta, str.182 

Priča se da je Set ostao četrdeset godina u zemaljskome 
raju. Taj broj četrdeset ima također smisao “pomirenja” 
ili “povratka načelu”. Periodi koji se mjere tim brojem 
često nalazimo u judeokršćanskoj tradiciji: prisjetimo se 
četrdeset dana potopa, četrdeset godina tijekom kojih 
su Izraelci lutali pustinjom, četrdeset dana Mosjijeva bo¬ 
ravka na Sinaju, četrdeset dana Kristova posta (korizma 
ima, naravno, isto značenje), a mogli bismo nedvojbeno 
pronaći i druge primjere. 

“I Henok hodaše s Bogom, i više se ne pojavi (u vidljivom 
ili nevidljivom svijetu) jer ga Bog uzeše” ( Post 5,24). Bio 
je, dakle, prenesen u raj zemaljski. Isto tako misle neki 

teolozi, kao što su Tostat i Cajetan. O “zemlji svetih” ili 
“zemlji živih” vidi dalje u ovoj knjizi. 

10 To je sukladno simbolizmu koji rabi Dante smještajući 
raj zemaljski na vrhu planine Cistilišta koja se u njega 
poistovjećuje s “polarnom planinom” svih tradicija. 

11 Hinduistička tradicija naučava da je na početku postoja¬ 
la samo jedna kasta koja se zvala Hamsa. To, dakle, znači 
da su svi ljudi noramlno i spontano posjedovali duho¬ 
vni stupanj označen tim imenom, a koji onkraj svih ra¬ 
zlika četiriju današnjih kasta. 

12 U nekim inačicama legende o svetom Gralu dva su smi¬ 
sla čvrsto sjedinjena jer knjiga postaje upisivanje koje je 
izvršio Krist ili neki anđeo na samome kaležu. Ovdje bi 
bilo lako povezati “knjigu života” s nekim elementima 
apokaliptičkoga simbolizma. 

u Ime Arthur posjeduje značajan smisao koji se povezuje 
s “polarnim” simbolizmom koji ćemo možda objasniti 
nekom drugom prilikom. 

14 “Vitezova okrugloga stola” katkada je pedeset (koji je 
u Židova bio broj Jubileja, i dovodi se također u vezu 
s ‘kraljevstvom Duha Svetoga’). No, ipak ih je uvijek 
dvanaestorica koji imaju odlučujuću ulogu. Podsjetimo 
također, u tome pogledu, na dvanest velikaša Karla Ve¬ 
likoga u drugim srednjovjekovnim legendama. 

15 Na sličnost Montsalvat s Meru upozorili su nas Hindusi, 
i to nas je dovelo do pomnijega istraživanja značenje za¬ 
padnjačke legende o Gralu. 


Poglavlje VI 

1 Prema perzijskoj tradiciji postojale su dvije vrste haome : 
bijela, koja se mogla dobiti samo na “svetoj planini” i 
koju su ondje zvali alborj, i žuta koja će zamijeniti prvu 
kada pradjedovi Iranaca budu napustili stvoju prvobi- 

tnu postojbinu, ali koja je također kasnije izgubljena. 
Ovdje je riječ o sukcesivnim fazama duhovnoga zata- 
mnjenja koje se stvara postupno kroz različita razdoblja 
ljudskoga ciklusa. 

2 Dionysos ili Bachns ima više imena koja odgovaraju isto¬ 
mu broju različitih vidova. Barem po jednome od tih 
gledišta, tradicija kaže da je došao iz Indije. Pripovijest 
prema kojoj se on rađa iz Zeusova bedra počiva na na 
veoma zanimljivom jezičnom spajanju: grčka riječ meros, 
“bedro”, bila je zamijenjena s imenom Merua, “polarnom 
planinom”, s kojom je fonetski gotovo identična. 

3 Broj obiju tih riječi je 70. 

4 Melkisedekova žrtva obično se smatra “prefiguracijom” 
euharistije, a kršćanski svećenik u načelu se poistovje¬ 
ćuje sa samim Melkisedekom po riječima iz Psalama 
koji se odnose na Krista: “Tu es sacerdos in aeternum 
secundum ordinem Melchissedec” ( Ps 110,11). 

5 Poslanica Hebrejima 5,11. 

6 Ime Abram još se, dakle, nije promijenilo u Abraham. Ime 
njegove supruge Sarai istodobno se bilo promijenilo u 
Sara (Post 17), tako da je zbroj brojeva tih dvaju imena 
ostao isti. 

7 Post 14,19-20. 

8 Valja također napomenuti da se isti korijen nalazi još u 
riječima islam i moslem (musliman). “Podvrgavanje Bo¬ 
žjoj volji” (to je pravi smisao riječi islam) nužni je uvjet 
“Mira”. Ovdje izražena ideja slična je onoj hinduističke 
dharme. 

9 Poslanica Hebrejima 7,1-3. 

10 Ibid. 7,7. 

11 Postanak 14,22. 

12 Broj obaju tih riječi jest 197. 

13 To je cjelovito opravdanje identiteta na koji smo ranije 
ukazali. No, valja primijetiti da sudjelovanje u tradiciji 

ne mora uvijek biti svjesno. U tom slučaju ona nije ništa 
manje stvarna kao sredstvo prijenosa “duhovnih upli¬ 
va”, no ona ne podrazumijeva djelatno pristupanje bilo 
kojemu stupnju inicijacijske hijerarhije. 

14 Možemo također kazati, po onome što je bilo rečeno, 
da ta superiornost odgovara onoj novoga saveza nad 
starim zakonom ( Hebr 7,22). Valjalo bi objasniti zašto je 
Krist rođen u kraljevskom plemenu Jude, a ne u sveće¬ 
ničkom Levijevu plemenu (vidi isto 7, 11-17), no ta bi 
nas razmišljanja odvela predaleko. Organizacija dva¬ 
naest plemena, poteklih od dvanaest Jakobovih sinova, 
povezuje se, naravno, s uspostavom dvanaesterostrukih 
duhovnih središta. 

15 Poslanica Hebrejima 7,9. 

16 Ibid. 7,8. 

17 U Pistis Sophia aleksandrijskih gnostika, Melkisedek 
se opisuje kao “veliki primatelj vječne svjetlosti”. To 
odgovara funkciji Manua koji prima “svjetlo razuma” 
posredstvom zrake koja izravno emanira iz Načela da 
bi se odrazila u svijetu koji mu pripada. Stoga se Manu 
naziva “sinom sunca”. 

18 Postoje i druge tradicije povezane s Melkisedekom. Po 
nekima od njih, njega je u raju zemaljskome posvetio 
anđeo Mihael u pedeset drugoj godini. Taj simbolički 
broj 52 ima inače važnu ulogu u hinduističkoj tradiciji 
u kojoj se smatra brojem svih smislova koje obuhvaća 
Veda. Čak se govori da tim smislovima isto tako pripa¬ 
daju različiti izgovori monosilabe Om. 

19 To ime ili radije naslov Dharma-raja osobito se rabi, u 
Mahabharati, na Yudišthira. No, on je najprije bio Yama, 
“sudac mrtvima”, na čiji smo blizak odnos s Manuom pri¬ 
je ukazali. 

20 Anđeo Mihael se u kršćanskoj ikonografiji prikazuje sa 
svoja dva obilježja u prikazima “posljednjega suda”. 

21 U starih Egipćana Ma ili Maat je istodobno bila “pravda” 
i “istina”. Njezin prikaz vidimo na jednoj od pločica 
vage Suda, dok je na drugoj pločici prikazana posuda, 
hijeroglif srca. Hoq na hebrejskome znači “odluka” ( Ps 
2. 7 )- 

22 Ta riječ Haq ima kao numeričku vrijednost 108, broj koji 
je jedan od temeljnih cikličkih brojeva. U Indiji je šivait- 
ska brojanica sastavljena od 108 zrnaca, a prvotno zna¬ 
čenje te brojanice simbolizira “lanac svijeta”, tj. uzročno 
ulančavanje ciklusa ili egzistencijalnih stanja. 

23 To značenje moglo bi se sažeti u slijedećoj formnuli: 
“snaga u službi prava” da je suvremenici nisu odviše 
zlorabili uzimajući je u posve izvanjskom smislu. 

24 Vidi L’Esoterisme de Dante, 1957., str.58. 

25 Riječ khan, naslov koji narodi središnje Azije daju pogla¬ 
varima, možda se nadovezuje na isti korijen. 

26 Cedek je također ime planete Jupiter čiji se anđeo nazi¬ 
vao Cadkiel-Melek. Sličnost s riječi Melki-Cedek (kojoj se 
samo dodaje EZ, božansko ime koje čini završetak svih 
anđeoskih imena) ovdje je odviše očevidna da bismo o 
njoj raspravljali). Isti planet u Indiji se naziva Brihspati, 
što je isto što i “nebeski prvosvećenik”. Drugi sinonim 
Malkuta je Sabat, čiji se smisao “počinka” jasno odnosi na 
ideju “mira”, kao što ta ideja izražava, kao što smo ranije 
vidjeli, izvanjski vid same šekine, onaj posredstvom ko¬ 
jeg se ona priopćuje “unutarnjemu svijetu”. 

27 P.Vulliaud, La Kabbale juive, t.I, str.509 

28 U Samarijanaca planina Garizim ima istu ulogu i iste na¬ 
zive: ona je “blagoslovljena planina”, “vječna uzvisina”, 
“brdo predaje”, “kuća Božja” i svetište njegovih anđela, 
boravište šekine. Ona se čak izjednačuje s “prvobitnom 
planinom” ( Har Qadim) gdje se nalazio Eden i koju nisu 
poplavile potopne vode. 

29 S.Vulliaud, La Kabbale juive, sv. I, str.509. 

30 L’Esoterisme de Dante, 1957., str.64. 

31 La Kabbale juive, sv. II, str.116. 

32 Kalfa obuhvaća četrnaest manvantara-, Vaivasivata, dana¬ 
šnji Manu, sedmi je od tih kalfi koji se zove Šri - Sveta 
- Vardha - Kalfa ili “doba bijeloga vepra”. Zanimljvo je 
napomenuti još i to da Židovi Rim nazivaju Edomom. 
No, tradicija još govori o sedam rimskih kraljeva od 
kojih drugi od njih, Numa, koji se smatra državnim za¬ 
konodavcem, nosi ime koje je upravo silabičko preokre¬ 
tanje Manuova imena, koje se također može usporediti 
s grčkom riječi nomos, “zakon”. Postoji, dakle, razlog da 
smatramo da su tih sedam rimskih kraljeva, s određe¬ 
noga gledišta, samo poseban prikaz sedam Manua u ne¬ 
koj određenoj civilizaciji, kao što su sedam mudraca u 
Grčkoj, s druge strane, u sličnim uvjetima prikaz sedam 
Rišija u kojima se sažimlje mudrost ciklusa koji neposre¬ 
dno prethodi našemu. 


Poglavlje VII 

1 Spilja ili pećina predstavlja šupljinu srca koja se smatra 
središtem bića, kao i unutrašnjost “jajeta svijeta”. 

2 Kao primjer navodimo ulomak u kojemu je riječ o “si¬ 
lasku u podzemlje”. Oni koji su imali priliku čitati ga, 
mogu ga usporediti s onime što smo kazali o istoj temi 
u L’Esoterisme de Dante. 

3 Podaci koje ovdje rabimo djelomice su preuzeti iz Jewish 
Encyclofedia (VIII, 219). 

4 Post 28,19. 

5 U predajama nekih naroda Sjeverne Amerike također je 
riječ o stablu pomoću kojega su ljudi koji su najprije ži¬ 
vjeli u podzemlju došli na površinu, dok su mnogi lju¬ 
di iste rase ostali u podzemnome svijetu. Vjerojatno se 
Bulwer-Lytton nadahnuo tim predajama u knjizi La Race 

future (The Corning race-. Dolazeći naraštaj). Novo izdanje 
ima naslov: La rase qui nous exterminera (Naraštaj koji će 
nas istrijebiti). 

6 Iz istoga korijena kal izvode se i druge latinske riječi po¬ 
put caligo, a možda i sastavljenica occultus. Moguće je da 
oblik caelare izvorno potječe od drugoga korijena, caed, 
koji znači “odrezati” i “razdijeliti” (otuda također caede- 
re) a time i “odvojiti” i “sakriti”, no, u svakom slučaju, 
ideje koje izražavaju ti korijeni, kao što smo vidjeli, vrlo 
su bliske jedne drugima što bi moglo lako dovesti do 
spajanja caelare i celare premda su ta dva oblika etimo¬ 
loški neovisna. 

7 “Krov svijeta”, sličan “nebeskoj zemlji” ili “zemlji živih” u 

tradicijama srednje Azije ima usku vezu sa “Zapadnim 
Nebom” kojim upravlja Avalokitešwara. Što se tiče smi¬ 
sla riječi “prekriti”, valja podsjetiti također na masonski 
izraz “biti zaklonjen”: zvjezdani strop u loži predstavlja 
nebeski svod. 

8 To je Izidin ili Natin veo u Egipćana, “plavi veo” univer¬ 
zalne Majke u tradiciji Dalekoga istoka (Jao - te - king, 
pogl.VI). Primijenimo li taj smisao na vidljivo nebo, tu 
bismo mogli pronaći aluziju na ulogu astronomskoga 
simbolizma koji skriva ili “otkriva” više istine. 

9 Safir igra važnu ulogu u biblijskome simbolizmu. Osobi¬ 

to se često javlja u proročkim vizijama. 

10 Sjever se na sanskrtu kaže Uttara, tj. najviše područje. Jug 
se se kaže Dakšina, desni predio odnosno ono područje 
koje nam je zdesna kada se okrenemo prema istoku. Ut- 
tarayana je uzlazna putanja sunca prema sjeveru koji 
počinje sa zimskim i završava ljetni solsticijem. Dakšina- 
yana je silazna putanja sunca prema jugu koji počinje s 
ljetnim, a završava sa zimskim solsticijem. 

11 U hinduističkom simbolizmu (koji je sam budizam sa¬ 
čuvao u legendi o “sedam koraka”) sedam prostornih 
podučja su četiri temeljne točke uz Zenit i Nadir te, na- 

posljetku, samo središte. Možemo napomenuti da je nji¬ 
hov prikaz tvori trodimenzionalni križ (od šest smjerova 
koji dva po dva idu u suprotnim smjerovima počevši od 
središta). U kabalističkom simbolizmu, uostalom, “sveti 
zamak” ili “unutarnji zamak” je u središtu šest smjero¬ 
va koji s njime čine sedmerostranični oblik. A “Klement 
Aleksandrijski kaže da iz Boga, ‘Srca svemira’, izlaze be¬ 
skonačna prostranstva od kojih se neka usmjeruju pre¬ 
ma dolje, druga prema gore, jedna na desno, a druga na 
lijevo, ova naprijed, a ona iza. Usmjerujući svoj pogled 
prema tih šest prostranstava kao prema uvijek jedna¬ 
kom broju, on dovršava svijet. On je početak i kraj (alfa 
i omega), u njemu se dovršava šest stupnjeva vremena, 
te od njega primaju svoju beskonačnu protežnost. To je 
tajna broja 7.” (Navedeno prema P.Vulliaud, La Kabbale 
juive, sv. I, str.215 - 216.) Sve se to odnosi na razvoj prvo¬ 
bitne točke u prostoru i vremenu. Šest vremenskih faza 
odgovara svakome od šest prostornih smjerova, one su 
šest cikličkih perioda, manjih podjela jednog drugog, 
daleko širega razdoblja, koje se ponakad simbolički pri¬ 
kazuju kao šest tisućljeća. One se također mogu uspore¬ 
diti sa šest prvih “dana” iz Knjige Postanka, sedmi dan 
ili Sabat bili su faza povratka Načelu, tj. u središte. Ima¬ 
mo tako sedam perioda koji se mogu staviti u odnos s 
dotičnih sedam divipa. Ako je svaki od tih perioda jedna 
manvantara, kalpa obuhvaća dva niza čitavih sedmeraca. 
Uostalom, dobro je poznato da je isti simbolizam pri¬ 
mjenjiv na različite stupnjeve prema kojima zamišljamo 
manje ili više razumljive cikličke periode. 

12 Vidi ono što smo prije kazali o simbolizmu duge. Po¬ 
stoji, zapravo, samo šest boja, komplementarnih u paro¬ 
vima, koje odgovaraju šest suprotstavljenih smjerova u 
parovima. Sedma boja zapravo je sama bijela boja, kao 
sedmo podrčje koje se izjednačuje sa središtem. 

13 Nije, dakle, slučajno da se u katoličkoj hijerarhiji papa 
odijeva u bijelo. 


!>N 


Bilješke 


14 Zato se badem smatrao simbolom djevičanstva. 

15 Zanimljivo je primijetiti da je ta židovska tradicija vrlo 
vjerojatno nadahnula neke Leibnizove teorije o “animal¬ 
nome” (tj. o živome biću) koje stalno postoji u tijelu, ali 
“malo smanjenom” nakon smrti. 

16 1 Kor 15, 42 - u tim riječima postoj čvrsta primjena za¬ 
kona analogije: “Ono što je gore isto je što i dolje samo u 
obrnutom smisli”. 

17 Riječ akšara na sanskrtu znači “nerastvorivo”, a time i 
“neprolazno” ili “neuništivo”. On označava slog, prvi 
element i klicu jezika, te se najviše odnosi na monosi- 
labu Om za koju se kaže da u sebi sadrži trostruku bit 
Vede. 

18 Njegov ekvivalent nalazimo, u drukčijim oblicima, u ra¬ 
zličitim tradicijama, posebice u taoizmu, s vrlo važnim 
porastom. To je, u tom pogledu, u “mikrokozmičkom” 
poretku analogno onome što je u “makrokozmičkom” 
poretku Jaje Svijeta, jer zatvara mogućnosti “budućega 
ciklusa” ( la vita venturi saeculi iz katoličkoga Vjerova¬ 
nja). 

19 Ovdje možemo prizvati grčki simbolizam psyche koji ve¬ 
likim dijelom počiva na toj sličnosti (vidi psyche u F.Pro- 
na) 

20 Riječ kundali (ženski rod kundalini) znači uviti u prste¬ 
nast ili spiralni oblik. Ta uvijenost simblolizira embrij- 
sko i “nerazvijeno” stanje. 

21 U tom pogledu, i pod određenim vidom, njezino boravi¬ 
šte poistovjećuje se također sa šupljinom srca. Već smo 
uputili na postojeći odnos između hinduističke Sakti i 
židovske šekine. 

22 To je brahmarandhra ili Brahmino grlo, točka dodira su- 
šumne ili “koronarne arterije” sa “solamom zrakom”. Taj 
smo simbolizam u potpunosti izložili u L’Homme et son 
devenir selon le Vedanta. 

23 Sve je to u najužoj vezi s pravim značenjem dobro po¬ 
znate hermetičke rečenice: “ Visita inferiora terrae, rectifi- 
cando invenies occultum lapidem , veram medicinam”, koja 
kao akrostih čini riječ VITRIOLUM. “Kamen filozofa” 
istodobno je, pod drugim vidom, “prava znanost”, tj. 
“eliksir dugoga života” koji nije drugo do “piće besmr¬ 
tnosti”. Nekada se piše interiora umjesto inferiora, no 
opće značenje nije promijenjeno, a uvijek postoji ista 
očita aluzija na “unutarnji svijet”. 


Poglavlje VIII 

1 Tim riječima završava proročanstvo koje je Kralj Svijeta 
dao 1890. kada se pojavio u samostanu Narabanchi. 

2 Manvantara ili doba nekog Manua, koja se zove još Maha- 

yuga, obuhvaća četiri yuge ili sekundarna razdoblja: Kri- 
ta-yuga (ili Satya-yuga ), Treta-yuga, Dwapara-ynga i Kali- 
yuga, koje se od grčko-latinske starine svaka za sebe 
poistovjećuje sa “zlatnim dobom”, “srebrnim dobom”, 
“brončanim” i “željeznim dobom”. U slijedovima tih ra¬ 
zdoblja postoji neka vrsta napredne materijalizacije iz 
koje proizlazi udaljavanje od Načela koje nužno prati 
razvoj cikličke manifestacije u tjelesnom svijetu počevši 
od “prvobitnoga stanja”. 

3 Početak toga doba u biblijskome simbolizmu prikazuje 
se Babilonskom kulom i “zbrkom jezika”. Mogli bismo 
logično pomisliti da se pad i potop podudaraju s kra¬ 
jem prvih dvaju razdoblja, no ishodište židovske tradi¬ 
cije zapravo se ne podudara s početkom manvantare. Ne 
treba zaboraviti da su ciklički zakoni primjenjivi na ra¬ 
zličite stupnjeve, za razdoblja koja nemaju istu duljinu, 
te koja ponekad zadiru jedno u drugo, odatle i kompli¬ 
kacije koje se isprva mogu čini nerazmrsivima te koje 
se mogu zapravo razriješiti uzimajući u obzir poredak 

hijerarhijske podložnosti odgovarajućih tradicionalnih 
središta. 

4 Čini se da nitko nikada nije napomenuo koliko se prizna¬ 
je gotovo općenita nemogućnost povjesničara da uspo¬ 
stave neku kronologiju za sve ono što prethodi šestom 
stoljeću prije kršćanske ere. 

5 Taj izraz posuđen je iz taoističkoga nauka. Riječ “namje¬ 
ra”, s druge strane, uzimamo u točnom smislu koji odgo¬ 
vara arapskoj riječi niyah, koju obično tako prevodimo, a 
taj smisao odgovara latinskoj etimologiji (od in - tendere, 
težiti prema). 

6 Ono o čemu upravo govorimo omogućuje nam da u vrlo 

preciznom smislu protumačimo riječi iz Evanđelja: “tra¬ 
žite i naći ćete, pitajte i dati će vam se, kucajte i otvorit 
će vam se.” Mogli bismo se ovdje, naravno, pozvati na 
već dane upute u pogledu “ispravne namjere” i “dobre 
volje”. A mogli bismo bez problema to dovršiti objašnje¬ 
njem formule: Pax in tena hominibus bonae voluntatis. 

7 Ta usmjerenost ( qiblah ) u islamu je poput materijalizacije 
namjere ( niyah ), ako se možemo tako izraziti. Usmjere¬ 
nost kršćanskih crkvi je poseban slučaj koji je bitno po¬ 
vezan s istom idejom. 

8 U konačnici je riječ tek o relativnoj izvanjskosti jer su 
sama sekundarna središta više ili manje strogo zatvore¬ 
na od početka Kali-yuge. 

9 Manifestacija nebeskoga Jeruzalema u odnosu na ciklus 
koji završava isto je što i raj zemljaski u odnosu na ci¬ 
klus koji započinje, kao što smo objasnili u L’Esoterisme 
de Dante. 

10 Po daleko raširenijem gledištu, za čovječanstvo posto¬ 
je stupnjevi udaljavanja od prvobitnoga središta, a ra¬ 
zmak između različitih yuga podudara se upravo s tim 
stupnjevima. 

O toj smo stvari obvezni još uputiti na našu studiju L’E- 
soterisme de Dante gdje smo dali sve upute koje mogu 
opravdati tu tvrdnju. 

Oni koji razumiju razmatranja koja ovdje izlažemo vi¬ 
djet će zašto nam je nemoguće ozbiljno uzeti brojne pse- 
udoinicijacijske organizacije koje su se pojavile na su¬ 
vremenom Zapadu: među njima nema ni jedne koja bi, 
izvrgnuta strožem istraživanju, mogla ponuditi dokaz 
“regularnosti”. 


Poglavlje IX 

1 Tu podsjećamo na sličnost, na koju smo već drugdje uka¬ 

zali, koja postoji između vedskoga Agnija i simbola Ja¬ 
njeta ( L’Esoterisme de Dante, 1957, str.69-70; L’Homme et 
son devenir selon Vedanta, str.43). U Indiji je ovan nositelj 
Agnija. S druge strane, g.Ossendovvski upućuje na više 
mjesta da Ramin kult u Mongoliji postoji oduvijek. Tu je 
riječ dakle o nečemu drugome, a ne o budizmu, supro¬ 
tno onomu što smatra većina orijentalista. O njemu, s 
druge strane, znamo preko bilješki o “Raminu ciklusu” 
koje bi još trebale postojati u Kambodži, preko podataka 
koji su nam se tako rijeko javljali da radije ne bismo o 
tome previše govorili, to dakle spominjemo tek usput. 

2 Upozoravamo također na slike Janjeta na knjizi zapeča¬ 
ćenoj sa sedam pečata o kojoj govori Otkrivenje. Tibetan¬ 
ski lamaizam također ima sedam tajnovitih pečata, no 
mi smatramo da je ta sličnost puka slučajnost. 

3 Za planinu Qdf kaže se da je ne može dosegnuti “ni ze¬ 
mlja ni nebo” ( la bil - barr wa la bil-bahr ; odnosno, ono što 
se smatra višim od Montsalvat), a između ostalih naziva 
ima i naziv “Planina svetih” (Jabal el-Awliya) što je slično 
s “Planinom proroka” koju navodi Anne Catherine Em- 
merich. 

4 To je sukladnost dvaju trokuta preklopljenih jednoga 
preko preko drugog čineći “Salomonov pečat”. On se 
također može usporediti s kopljem i kaležom o kojima 
smo prije govorili, kao i s mnogo drugih simbola jedna¬ 
kih ovomu. 

5 W.-H. Roscher, u djelu naslovljenom Omphalos, obja¬ 
vljenom 1913., skupio je znatan broj dokumenata koji 
potvrđuju tu činjenicu u najrazličitijih naroda. No, u gri¬ 
ješi kada pokušava tu ideju povezati s idejom o obliku 
zemlje koju su ti narodi gajili. On smatra da je riječ o 
vjerovanju u središte zemljine površine u najgrubljem 
i doslovnom smislu riječi. To mišljenje podrazumijeva 
potpuno nepoznavanje dubinskoga značenja simboli¬ 
zma. U onome što slijedi koristimo izvjestan broj poda¬ 
taka koje sadrži studija M.J. Lotha, L’Omphalos chez les 
Celtes, objavljenoj u Revue des Etudes anciennes (srpanj 
- rujan 1915). 

6 Na njemačkome nabe, jezgra, i nabel, pupak. Isto je i u 
engleskome, nave i navel, pri čemu potonja riječ ima i širi 
smisao središta ili sredine. Grčka riječ omphalos i latin¬ 
ska umbilicus potječu uostalom iz jednostavne preinake 
istoga korijena. 

7 Agni se u R gvedi naziva “pupkom zemlje”, što se povezuje 

s istom idejom. Kao što smo već kazali, svstika je često 
Agnijev simbol. 

8 U Grčkoj je bilo drugih duhovnih središta, ali posebno 
rezerviranih za inicijaciju u misterije, poput eleuzinskih 
ili samotračkih, dok su Delfi imali društvenu ulogu koja 
se izravno odnosila na svekoliku helensku zajednicu. 

9 Post 28,16-19. 

10 Već smo upozorili na fonetsku sličnost riječi Beith-Lehem 
s oblikom Beith-Elohim koja se također nalazi u tekstu 
Knjige postanka. 

11 “I približivši se, Đavao reče Isusu: Ako si Sin Božji, za¬ 
povijedi da ovo kamenje postane kruh” ( Mt 4, 3; usp. 

Lk 4,3). Te riječi imaju tajnovit smisao povezan s onime 
na što smo ovdje ukazali: Krist je morao izvršiti sličnu 
preobrazbu, ali duhovnu, a ne materijalnu kao što je 
tražio napasnik. Duhovni poredak, dakle, analogan je 
materijalnom, ali u obrnutom smislu, a demonska je 
karakteristika da sve preokrene. Sam Krist je taj koji je, 
kao očitovana Riječ, “živi kruh koji je sišao s neba”, pa 
otuda odgovor: “Ne živi čovjek samo o kruhu, nego i 
o svakoj riječi koja izlazi iz božanskih usta”. To je kruh 
koji se u “novome savezu” morao zamijeniti s kamenom 
kao “kućom Božjom”. Dodajmo još da su upravo radi 
toga nestala proročanstva. Što se tiče toga kruha koji se 
izjednačuje s “tijelom” objavljene Riječi, možda je zani¬ 
mljivo upozoriti da arapska riječ lahm, koja je ista kao i 
lebrejski lehem , upravo znači “meso”, a ne “kruh”. 

12 Post 28,22. 

13 Katkada je stijena omotana zmijom, osobito neki grčki 
omphaloi. Tu zmiju također vidimo omotanu oko podno¬ 
žja ili vrha kaldejskih miljokaza koje valja smatrati kao 
pravo “sveto kamenje”. Simbol kamena je inače, kao i 
simbol drveta (drugi lik “osi svijeta”) općenito usko po¬ 
vezan sa simbolom zmije. A to je i simbol jajeta, osobito 
u Kelta i Egipćana. Neobičan primjer prikazivanja om- 
falosa je “svetokamenje” iz Kermarije čiji je općenit oblik 
nepravilan stožac sa zaokruženim vrhom i svastikom na 
jednome od naličja. U svojoj studiji koju smo prije spo¬ 
menuli, M.J.Loth je stavio fotografije toga “svetoga ka¬ 
mena” kao i nekoliko drugih kamena iste vrste. 

14 U kineskoj tradicij broj 5 ima osobitu simboličku va¬ 
žnost. 

15 Brehon Lazvs, navedeno prema J.Lothu 

16 Napomenut ćemo da se i Kina naziva “Carstvom Sre¬ 
dine”. 

17 Glavni grad kraljevstva Mide bio je Tara. No, na sanskrtu 
riječ Tara znači “zvijezda”, posebice polarna zvijezda. 

18 Ime sv. Patrik, koje obično poznajemo samo u latinizira- 
nom obliku, izvorno je glasilo Cothraige što znači “sluga 
četvorice”. 

19 “Istinski čovjek”, stojeći u središtu, ne sudjeluje u kre¬ 
tanju stvari, ali zapravo upravlja tim kretanjem samom 
svojom prisutnošću jer se u njemu zrcali “Nebeska akti¬ 
vnost”. 

20 Zhuang-zi, I.pogl., prijevod: P.L.VViegera., str. 213. kažu 
da je car Yao vladao 2356. godine pr. Kr. 

21 Mogli bismo ih ovdje također usporediti s četiri Awtad 
iz islamske ezoterije. 

22 U ključnim oblicima, poput svastike, taj se prvobitni ele¬ 
ment prikazivao središnjom točkom koja je Pol. Ostala 
četiri elementa, kao i četiri kardinalne točke, odgovaraju 
četirima kracima križa simbolizirajući inače četvorstvo 
u svim svojim primjenama. 


Poglavlje X 

1 Ideogram Aztlana ili Tule bila je bijela čaplja. Čaplja ili 
roda na Zapadau imaju istu ulogu kao ibis na Istoku, a 
te se tri ptice ubrajaju među znakove koji predstavljaju 
Krista. Ibis je u Egipćana bio jedan od Thothovih simbo¬ 
la, tj. simbola Mudrosti. 

2 U određivanju točnoga mjesta dodira atlantske tradicije 
s hiberborejskom velika poteškoća nastaje poradi nekih 
zamjena imena koje mogu otvoriti prostor višestrukim 
zbrkama. No, pitanje unatoč svemu možda nije u po¬ 
tpunosti nerješivo. 

3 Veliki medvjed je i sam bio nekada nazivan “ravnotežom 

žada”, jer je žad simbol savršenstva. Veliki i Mali med¬ 
vjed u drugih su se naroda poistovjećivali s dvije pločice 
vage. Ta simbolična vaga povezana je s pitanjem Siphra 
di-Tzeniutha (“Tajanstvenom knjigom” odjeljkom Zoha- 

ra): ona je “obješena na mjestu kojega nema”, tj. u “neoči- 
tovanome” koje polarna točka predstavlja za naš svijet. 
Mogli bismo, uostalom, reći da u Polu počiva ravnoteža 
ovoga svijeta. 

4 Veliki medvjed je u Indiji sapta-rikša, tj. simbolična na¬ 
stamba sedam ršija. To se, naravno, podudara s hiper- 
borejskom tradicijom, dok je u atlantskoj tradiciji uloga 
Velikoga medvjeda zamijenjena Plejadama koje također 
čini sedam zvijezda. Poznato nam je da su za Grke Ple¬ 
jade bile Atlasove kćeri te se su se stoga nazivale i Atlan- 
tidama. 

5 U svezi s onime što smo prije kazali o fonetskom mije¬ 
šanju Merua i merosa zanimljivo je također primjetiti da 
se u starih Egipćana Veliki medvjed nazivao Bedreno 
zviježđe. 

6 Šweta dwipa je jedna od osamnaest manjih podjela Jam- 
bu-dunpe. 

7 Isto prizivaju i “Otoci sreće” zapadnjačke starine. No, ti 
su otoci bili smješteni na Zapadu (“vrt Hesperida”: he- 
sper na grčkom, vesper na latinskom znači večer tj. Za¬ 
pad), što upućuje na tradiciju atlantskoga podrijetla što, 
s druge strane, može značiti “Zapadno nebo” tibetanske 
tradicije. 

8 Ime “otok svetaca” rabio se za Irsku, kao i “zeleni otok”, 
pa čak i u Engleskoj. Upozorimo također na ime otoka 
Heligoland , koje ima isto značenje. 

9 Već smo upozorili na slične tradicije u vezi Zemaljskoga 

raja. U islamskom ezoterizmu također su dobro poznati 
“zeleni otok” ( el-jezirah el-khdrah) i “bijela planina” (el-ja- 
bal el-abiod) ma koliko se o njima malo govorilo. 

10 Ovdje imamo tri hermetičke boje: zelenu, bijelu i crvenu, 
o kojima smo govorili u L ’Esoterisme de Dante. 

11 Katkada je riječ, s druge strane, o pojasu duginih boja 
kojise može usporediti s Irisinim šalom. Saint-Yves na 
njega podsjeća u svojoj Mission de l’Inde, a ista se stvar 

nalazi i u vizijama Anne Catherine Emmerich. Upuću¬ 
jemo na ono što smo prije kazali o duginu simbolizmu 
kao i sedam dwipa. 

12 Latinska riječ albus, “bijelo”, slična je inače hebrejskoj ri¬ 
ječi laban koja ima isti smisao, a čiji ženski oblik Lebanah 
označava mjesec. Luna na latinskom može istodobno 
značiti “bijelo” i “svijetao”, a te su ideje, uostalom, po¬ 
vezane. 

13 Između pridjeva argos, “bijel”, i imena grada postoji samo 
mala razlika u naglašavanju. Ime grada je u srednjemu 
rodu, a ista riječ u muškome rodu glasi Argos. Ovdje se 
također možemo prisjetiti lađe Argo (što če reći da ju je 
izgradio Argus, a čiji je jarbol bio načinjen od hrastovine 
iz dodonske šume). U potonjemu slučaju, riječ isto tako 
može značiti “brz”, na brzinu se gledalo kao na svjetlo¬ 
sno svojstvo (osobito munje), no prvi smisao je “bjelina”, 
a time i “svijetlo”. Iz iste riječi izvodi se riječ “argent” (na 
francuskom “novac”; nap.pr.) koji je bijeli metal i astro- 
loški odgovara Mjesecu. Latinska riječ argentum i grčka 
arguros očevidno imaju isti korijen. 

14 “Prevalivši more strasti, yogin se sjedinio sa Spokojem 
i stekao “Jastvo” u svojoj punini”, kaže Šankaracharya 
(Atma-bodha). Strasti ovdje označavaju sve slučajne i pri¬ 
jelazne promjene koje čine “struju oblika”: to je podru¬ 
čje “unutarnjih voda”, po simbolizmu koji je zajednički 
svim tradicijama. Zato se potraga za “Velikim Mirom” 
često prikazivala u obliku plovidbe (a to je i jedan od 
razloga zašto barka u katoličkom simbolizmu predsta¬ 
vlja Crkvu). Ona se ponekad također prikazuje kao rat, 
a Bhagavad-Gita se može protumačiti u tome smislu, kao 
što bismo mogli u tom pogledu razviti teoriju o “svetom 
ratu” (jihad) po islamskom nauku. Dodajmo da “hodanje 
po vodama” simbolizira vladavinu nad svijetom oblika 
i promjena: Vi'šnu se zove Narayana, “onaj koji hoda po 
vodama”. Nameće se sličnost s Evanđeljima u kojima 
Isus hoda po vodama. 

Poglavlje XI 

1 Po izrazu koji Saint-Yves posuđuje iz simbolizma Tarota, 
najviše središte je među ostalim središtima kao “ništica 
okružena s dvadeset dvije arkane”. 

2 Čini se Platonov Timej sadrži u skrivenom obliku neke 
sličnost sa znanošću o kojoj je riječ. 

3 Ovdje ćemo se podjsetiti na ono što smo kazali o naslovu 

Pontifex. S druge strane, izraz “kraljevsko umijeće” saču¬ 
vala je moderna masonerija. 

4 Janus je u Rimljana istodobno bio bog inicijacije u miste¬ 

rije i bog obrtničkih udruga (Collegia fabrorum). Postoji 
veoma zanimljiva činjenica vezana uz to dvostruko obi¬ 
lježje. 

5 Kao primjer navodimo simbol Amfiona koji posvećuje 
zidove Tebe zvukovima svoje lire. Poznato je koju je va¬ 
žnost imala lira u orfizmu i pitagorizmu. Treba napo¬ 
menuti da je u kineskoj tradiciji pitanje glazbenoga in¬ 
strumenta često imalo sličnu ulogu, a očito je da ono što 
je o njemu bilo rečeno treba također shvatiti simbolički. 

6 Što se tiče imena mogli bismo pronaći nekoliko primjera 
u onome što prethodi, osobito za ona koja se povezuju s 
idejom bjeline, a još ćemo ukazati na neka druga. Mogli 
bismo također mnogo toga kazati o svetim predmetima 
s kojima su, u nekim slučajevima, bili povezani snaga 
i samo očuvanje grada: takav slučaj bio je s trojanskim 
Palladinmom , kao i sa salijskim štitovima u Rimu (za koje 
se govori da su bili načinjeni od aerolita u doba Nume; 
Salijski kolegij bio je sastavljen od dvanaest članova). Ti 
su predmeti bili uporište “duhovnih upliva”, kao kovčeg 
saveza u Zidova. 

7 Samo ime Minos je već dovoljna uputa u tom pogledu, 
kao i Menes u Egiptu. Uputit ćemo također na Rim, na 
ono što smo rekli o imenu Numa, a podsjećamo i na zna¬ 
čenje imena Šlomoh za Jeruzalem. Što se tiče Krete, upo- 

zorimo usput na uporabu labirinta kao karakterisitčno- 
ga simbola srednjovjekovnih graditelja. Najzanimljivije 
je da su su hodnici labirinta narisani na pločama nekih 
crkvi smatrali kao zamjena za hodočašće u Svetu Ze¬ 
mlju za one koji to nisu mogli učiniti. 

8 Vidjeli smo da su Delti također imali tu ulogu u Grčkoj. 

Njihovo ime evocira ime dupina čiji je simbolizam ve¬ 
oma važan. Drugo važno ime je Babilon: Bab-ilu znači 
“vrata nebeska” što jedno od obilježja koje se rabi za Ja¬ 
kova u Luzn. On može imati smisao “kuće Božje”, kao 
Beith-El. No, postao je sinonim za “zbrku” ( Babel) kada 
se tradicija izgubila: To je, dakle, obrtanje simbola, Janna 
Inferni zauzima mjesto Janna Coeli. 

9 To stanje je spojivo s onim koje predstavlja početak je¬ 
dnoga od ciklusa “Jajeta Svijeta” koje sadrži klicu svih 
mogućnosti koje se javljaju tijekom ciklusa. Arka sadrži 
uostalom sve elemente koji služe obnovi svijeta, a time 
je i klica njegova budućega stanja. 

10 Među funkcijama “pontifikata” je i jamčenje prijelaza ili 
prijenosa tradicije iz jednoga ciklusa u drugi. Tu izgra¬ 
dnja arke ima isti smisao kao izgradnja simboličnoga 
mosta jer su oba podjednako namijenjena da omoguće 
“protok voda” koji inače ima višestruka značenja. 

11 Napomenut ćemo također da se Noa opisuje kao onaj 
koji je prvi zasadio vinograd (Post 9, 20). To se može 
usporediti s onime što smo prije, u pogledu Melkisede- 
kove žrtve, kazali o simboličkom značenju vina i njego¬ 
voj ulozi u inicijacijskim obredima. 

12 Jedno od povijesnih značenja biblijskoga potopa može 
se dovesti u vezu s kataklizmom u kojoj je nestala Atlan- 
tida. 

13 Ista se primjedba odnosi, naravno, na sve predaje o po¬ 
topima koje susrećemo u mnogih naroda. Ona se tiče i 
još osobitijih ciklusa, a takav je posebice slučaj s potopi¬ 
ma Deukaliona i Ogygesa u Grka. 

14 Post 9,12-17. 

15 Te dvije polovice odgovaraju polovicama “Jajeta svijeta” 
kao “viših” i “nižih voda”. U doba nevolje, viša polovica 
postaje nevidljivom, a u nižoj se polovici stvara ono što 
Fabre d’Olivet naziva “gomilanjem vrsta”. Dvije kom¬ 
plementarne figure o kojima je ovdje riječ s određene 
točke gledišta mogu se još stopiti u dva lunama polu¬ 
mjeseca okrenutih suprotno jedan od drugog (jedan kao 
odraz i simetrija drugoga u odnosu na crtu razdvajanja 
voda), što se povezuje s Jamisovim simbolizmom koji za 
jedan od svojih simbola ima barku. Napomenut ćemo 
također da postoji neka vrsta simboličke istovjetnosti 
između polumjeseca, kaleža i lađe te da riječ “vaisse- 
au” (fr. posuda, brod, lađa; nap. prev.) služi istodobno 
za opis obaju potonjih riječi (“Saint Vaissel” je jedan od 
uobičajenijih naziva za Gral u srednjemu vijeku). 

16 Ta sfera je još “Jaje svijeta”. Raj zemaljski nalazi se u di¬ 
jelu koji se dijeli na te polovice, višu i nižu, tj. na nebo 
i zemlju. 

17 Kabalisti te četiri rijeke označavaju s četriri slova koja 
čine hebrjesku riječ Pard.es. Već smo drugdje upozorili 
na njihov analogni odnos s četiri rijeke Pakla ( L’Esoteri- 
sme de Dante, 1957., str 63.). 

18 Ta zamjena odgovara zamjeni vegetacijskoga simboli¬ 
zma mineralnim na čije smo značenje ukazali drugdje 
(L’Esoterisme de Dante, 1957., str.67). Dvanaestorima vra¬ 
tima nebeskoga Jeruzalema odgovara naravno dvanaest 
znakova zodijaka kao i dvanaest Izraelovih plemena. Ri¬ 
ječ je, dakle, o preobrazbi zodijačkoga ciklusa kao po¬ 
sljedici prestanka rotacije i njegove fiksacije u konačnom 
stanju koji je obnova prvobitnoga stanja, po završetku 
uzastopnih manifestacija mogućnosti koje ona sadrži. 

“Stablo života”, koje se nalazilo u središtu Raja zemaljsko¬ 
ga, postavljeno je također i u središtu nebeskoga Jeruza¬ 
lema gdje donosi dvanaest plodova. Oni su na određeni 


110 


Bilješke 


način povezani s dvanaest aditya kao što je i samo “Sta¬ 
blo života” povezano s aditi, jedinstvenom i nedjeljivom 
biti iz koje su potekli. 

19 Mogli bismo kazati da kugla i kocka ovdje svaka za sebe 
odgovaraju dvama gledištima, statičkom i dinamičkom. 
Šest ploha kocke usmjereno je prema tri prostorne di¬ 
menzije kao šest krakova križa povučenih iz središta ku¬ 
gle. Što se tiče kocke, nju je lako usporediti s masonskim 
simbolom “ugaonog kamena” koji se isto tako povezuje 
s idejom dovršenosti i savršenstva, odnosno, s ostvare¬ 
njem punine mogućnosti koje obuhvaća neko stanje. 


Poglavlje XII 

1 Među budističkim školama koje postoje u Japanu jedna 
se naziva Jo-do, što u prijevodu znači “sveta zemlja”. S 
druge strane, to podsjeća na islamsku sektu “Braća Či¬ 
stoće” ( Ikhivan Es-Safa) da ne govorimo o srednjovjeko¬ 
vnim katarima čije ime znači “čisti”. Moguće je, uosta¬ 
lom, da riječ sup, koja označava inicirane muslimane 
(točnije, one koji su stigli do konačnoga cilja inicijacije, 
kao jogini u hiduističkoj tradiciji) ima isto značenje. Pro¬ 
sta etimologija koja tu riječ izvodi iz stif, “vuna” (od koje 
se izrađivala odjeća koju su nosili supji) vrlo je nezado¬ 
voljavajuća, a objašnjenje pomoću grčke riječi “sofos”, 
“mudar”, naizgled je posve prihvatljivo, jer bilo je nepri¬ 
kladno pozivati se na stranu riječ u arapskome jeziku. 
Smatramo, dakle, da prednost valja dati tumačenju koje 
supji izvodi iz safa, “čistoća”. 

2 Simbolični opisi te “Čiste zemlje” nalaze se pri kraju Fe- 
dona (prijevod Mario Meunier, str.285-289). Već smo na¬ 
pomenuli da možemo povuću stanovitu paralelu izme¬ 
đu toga opisa i Danteova opisa Raja zemaljskoga (John 
Stewart, TheMyths of Plato, str. 101-113). 


III 

Različiti svjetovi upravo su stanja, a ne mjesta, premda ih 
se kao takve može simbolično opisati. Sanskrtska riječ 
loka kojom se ona opisuju i istovjetna je latinskoj riječi lo- 
cus, upućuje po sebi na taj simbolični prostor. Postoji ta¬ 
kođer i vremenski simbolizam po kojemu se ta ista sta¬ 
nja opsuju kao sukcesivni ciklusi, premda vrijeme, kao 
i prostor, zapravo nije drugo do vlastiti uvjet tih stanja, 
stoga je sukcesija tu samo slika nekog uzročnoga lanca. 

To se može usporediti s mnoštvom smislova kojima se 
tumače sveti tekstovi i koji se međusobno ne suprotsta¬ 
vljaju niti poništavaju, nego se, naprotiv, upotpunjuju i 
usklađuju u integralnoj sintetičkoj spoznaji. Sa stajališta 
na koje ovdje ukazujemo, povijesne činjenice podudara¬ 
ju se s vremenskim simbolizmom, a zemljopisne s pro¬ 
stornim simbolizmom. Postoji, uostalom, između jednih 
i drugih nužna veza ili podudarnost, kao između pro¬ 
stora i vremena, stoga i lokalizacija duhovnoga središta 
može biti različita od predviđenoga perioda. 

Soiree de Saint - Petersburg, n. razgovor. Jedva da postoji 
potreba, da izbjegnemo svako protuslovlje s nestankom 
proročanstava koje smo prije spomenuli, a koje je već 
primijetio Plutarh, uz napomenu da je riječ “proročan¬ 
stva” Joseph de Maistre rabio u veoma širokom smislu, 
u onome koji mu pripisujemo u govomome jeziku, a ne 
vlastitom i preciznom smislu koji je imao u starini. 

